Το χατίρι του Λοβέρδου στη Φάνη με τα λεφτά του υπουργείου | ΠΟΛΙΤΙΚΗ | antinews.gr\nΤο χατίρι του Λοβέρδου στη Φάνη με τα λεφτά του υπουργείου\nΤο να κάνουν οι υπουργοί ρουσφέτια, εξυπηρετώντας την κομματική τους πελατεία με αποσπάσεις και μεταθέσεις, δεν είναι βεβαίως κάτι άγνωστο ή σπάνιο. Το να κάνει όμως υπουργός του ΠΑΣΟΚ χατίρι σε τέως υπουργό της Νέας Δημοκρατίας, χαρίζοντάς της μάλιστα μια δημόσιο υπάλληλο για να εκτελεί χρέη γραμματέα, αυτό πιθανότατα διεκδικεί ρεκόρ πρωτοτυπίας!\nΤα… εύσημα της πρωτοτυπίας αυτής ανήκουν στον υπουργό Εργασίας και Κοινωνικής Ασφάλισης κ. Ανδρέα Λοβέρδο, ο οποίος δέχτηκε ουσιαστικά η πρόσφατα διορισθείσα ως δημόσιος υπάλληλος προσωπική γραμματέας της κυρίας Φάνης Πετραλιά να πληρώνεται κανονικά από φορέα του υπουργείου του, αλλά να εργάζεται στο πολιτικό γραφείο της τέως υπουργού. Το γραφείο του κ. Λοβέρδου μάλιστα φρόντισε όλες τις λεπτομέρειες ώστε να γίνει η «διάθεση», όπως οι ίδιοι την αποκαλούν, παρά το γεγονός ότι η κυρία Πετραλιά δεν δικαιούται να απασχολεί κανέναν δημόσιο υπάλληλο, αφού δεν εξελέγη καν βουλευτής!\nΟπως αποκαλύπτει σήμερα το «ΘΕΜΑ», η έμπιστη της τέως υπουργού-βουλευτού κυρίας Πετραλιά, κυρία Κωνσταντίνα Μπράχου, αν και εργάζεται επίσημα στο Εθνικό Κέντρο Πιστοποίησης Συνεχιζόμενης Επαγγελματικής Κατάρτισης (ΕΚΕΠΙΣ), φορέα που εποπτεύεται από το υπουργείο Εργασίας, όχι μόνο δεν πατάει το πόδι της στη συγκεκριμένη υπηρεσία, αλλά βρίσκεται καθημερινά στο πολιτικό γραφείο της κυρίας Πετραλιά, τακτοποιώντας όλα τα ζητήματά της!\nΤην ίδια στιγμή, ο φάκελός της έχει ήδη προωθηθεί στη Διεύθυνση Προσωπικού του υπουργείου Εργασίας προκειμένου να αποσπαστεί άμεσα σε υπηρεσία του υπουργείου από το ΕΚΕΠΙΣ, γιατί, όπως αναφέρει η προϊσταμένη της Διεύθυνσης Προσωπικού, «το είχε ζητήσει η κυρία Πετραλιά»!\nΗ κυρία Μπράχου βρίσκεται στο πλευρό της τέως υπουργού-βουλευτού από το 2004, όταν η κυρία Πετραλιά έγινε υπουργός Πολιτισμού παρά τω πρωθυπουργώ κ. Κώστα Καραμανλή. Εκτοτε την ακολουθεί σε κάθε της βήμα και σύμφωνα με υπουργικούς κύκλους, είναι το πρόσωπο που αναλαμβάνει να φέρει εις πέρας τις δύσκολες αποστολές. «Είναι το μάτι και το αφτί της Φάνης», λένε χαρακτηριστικά.\nΤον Ιανουάριο του 2008, με την υπ’ αριθμ. 3350/Δ1.412/15.1.2008 απόφαση της τότε υπουργού Απασχόλησης και Κοινωνικής Προστασίας, η κυρία Μπράχου διορίζεται στο πολιτικό της γραφείο, σε θέση μετακλητού υπαλλήλου κατηγορίας Δ.Ε. (απόφοιτος Λυκείου), με βαθμό Δ’. Μερικούς μήνες αργότερα, και πιο συγκεκριμένα την 1/6/2008, παραιτείται από τη θέση της και λίγο αργότερα προσλαμβάνεται με σύμβαση αορίστου χρόνου στο ΕΚΕΠΙΣ, τον επίσημο εθνικό φορέα για την Ανάπτυξη, που εποπτεύεται από τον εκάστοτε υπουργό Εργασίας. Ετσι, εκτός των διαδικασιών του ΑΣΕΠ, η κυρία Πετραλιά τακτοποιεί τη γραμματέα της, κάνοντάς τη μόνιμο δημόσιο υπάλληλο.\nΜητσοτάκης: «Ελλάδα, μπορούμε!»\narchaeopteryx 09/11/2009 13:31:33\nΕθνικό Κέντρο Πιστοποίησης Συνεχιζόμενης Επαγγελματικής Κατάρτισης\nεεεεεε...αργομισθίες. Το 60% του Δημόσιου Τομέα τέτοια είναι. Και μου λέτε εμένα για αύξηση φορολογίας...\nΓιατί δεν την διορίζουν στο χαρτοπωλείο?\nΥ. 09/11/2009 13:41:18\nΣτο επόμενο διάστημα θα βλέπουμε πολλούς του ρεύματος Βενιζέλου, να στήνουν γέφυρες με στελέχη και υποστηρικτές της κυρά-Θοδώρας.\nloretta @ Υ. 09/11/2009 13:43:54\nελα βρε λες να περναει μεσα απο τα καναλια των..οικογενειων??\nΥ. 09/11/2009 13:49:03\nΟσονούπω, και μετά το 25% στις 29/11.\nloretta @ Υ. 09/11/2009 13:50:50\n...καλα εμεις το ξερουμε...οι υπολοιποι που το αμφισβητουν..θα πρεπε να λενε ...οσο ζω μαθαινω.!!\nStrange Attractor 09/11/2009 14:10:33\nΕπιτέλους, νάτο που δειλά δειλά επανεμφανίζεται το παλιό καλό κλασικό ΠΑΣΟΚ. Και είχα αρχίσει να ανησυχώ. Βέβαια η παραπάνω περίπτωση είνα ανθυποπταίσμα μπροστά σε αυτά που συνέβαιναν επί ΠΑΣΟΚ προ 2004. "Ο κάθε κηπουρός είχε διοριστεί πρωθυπουργός" κατά τη γνωστή ρήση. Η συγκεκριμένη είναι τουλάχιστον απόφοιτος λυκείου. Κάτι είναι και αυτό.\nΠάντως, τα έλεγα ότι ο ΓΑΠ όσο καλοπροαίρετος και αν είναι δεν θα μπορέσει να τα βγάλει πέρα με την εγγενή λαμογιά που έχει ποτίσει το μεδούλι των κομματικών. Έχουμε να δούμε πολλά ακόμη. Άλλωστε όταν ο ΓΑΠ ανακοίνωνε μια νέα φιλοσοφία μακριά από ρουσφέτια κλπ, τα κομματόσκυλα που γνωρίζω προσωπικά, δεν στενοχωρήθηκαν καθόλου. Ήξεραν ότι είναι μόνο λόγια και πως αργά η γρήγορα πάλι αυτοί θα έπαιρναν τον έλεγχο της κατάστασης.\nΤο ΠΑΣΟΚ απέθανε....Ζήτω το ΠΑΣΟΚ!\nΤο μνημόσυνο του Κωνσταντίνου Κατσίφα και η τρομοκρατία του αλβανικού κράτους εναντίον των Ελλήνων\nΕλεύθεροι με όρους οι οκτώ για την υπόθεση χρυσού


Συνάντηση Μητσοτάκη - Ερντογάν , 90 λεπτά χωρίς... φως - Ελλάδα - Νέα Κρήτη\nΤώρα διαβάζετε: Συνάντηση Μητσοτάκη - Ερντογάν , 90 λεπτά χωρίς... φως\nΔεν φάνηκε ίχνος υπαναχώρησης από την Τουρκία... Ελπίζει σε καλή θέληση η ελληνική πλευρά\nΤο μνημόνιο Τουρκίας-Λιβύης, αλλά και το Προσφυγικό-Μεταναστευτικό ζήτημα τέθηκαν, μεταξύ άλλων, επί τάπητος στη συνάντηση που διεξήχθη χθες, στην Αγγλία, μεταξύ του Έλληνα πρωθυπουργού Κυριάκου Μητσοτάκη και του προέδρου της Τουρκίας Ταγίπ Ερντογάν. Η συνάντηση έλαβε χώρα αμέσως μετά το τέλος της Συνόδου Κορυφής του ΝΑΤΟ που πραγματοποιήθηκε στο Γουότφορντ, μερικά μίλια μακριά από το Λονδίνο.\nΗ συνάντηση διήρκεσε μια ώρα και 35 λεπτά και, σύμφωνα με πληροφορίες, κατά τη διάρκειά της έλαβε χώρα μια ανοικτή συζήτηση. Αμέσως μετά το πέρας της συζήτησης, ο πρωθυπουργός της Ελλάδας ανέφερε ότι «έθεσα στο τραπέζι όλα τα ζητήματα που προκύπτουν από τις τελευταίες τουρκικές ενέργειες. Καταγράφηκαν οι εκατέρωθεν διαφωνίες. Οι δύο πλευρές συμφώνησαν ωστόσο στη συνέχιση των συζητήσεων για τα ΜΟΕ του υπουργείου Εθνικής Άμυνας.\nΈδωσα εντολή στον υπουργό Εξωτερικών να συγκαλέσει το Ανώτατο Συμβούλιο Εξωτερικής Πολιτικής για να ενημερωθούν όλα τα κόμματα. Θέλω να διαβεβαιώσω τον ελληνικό λαό ότι δυσκολίες στις σχέσεις με την Τουρκία υπήρχαν, υπάρχουν και θα υπάρχουν. Εκτιμώ όμως ότι, εφόσον και οι δύο πλευρές δείξουν καλή διάθεση, αυτές τελικά μπορούν να ξεπεραστούν».\nΣύμφωνα με πληροφορίες, κατά τη διάρκεια της συνάντησης ο κ. Μητσοτάκης ξεκαθάρισε ότι η συμφωνία Τουρκίας-Λιβύης είναι νομικά άκυρη και κάνει πιο περίπλοκη την κατάσταση σε μια ήδη ταραγμένη «γειτονιά».\nΕξάλλου, οι ίδιες πληροφορίες αναφέρουν ότι εκτενής συζήτηση έγινε και αναφορικά με το Προσφυγικό. Ο Έλληνας πρωθυπουργός επισήμανε στον Ερντογάν ότι το τελευταίο διάστημα υπήρξε αλλαγή της στάσης της Τουρκίας, καθώς το λιμενικό της γειτονικής χώρας δεν ανταποκρίνεται στα αιτήματα της Ελλάδας για περισυλλογή των μεταναστών που ξεκινούν από τα παράλια. Ωστόσο, ο Κυριάκος Μητσοτάκης επανέλαβε τη βούλησή του η Ελλάδα να στηρίξει τη συμφωνία μεταξύ Ε.Ε. και Τουρκίας.\nΣημειώνεται ότι στη συνάντηση συμμετείχαν εκ μέρους της ελληνικής αντιπροσωπίας ο υπουργός Εξωτερικών Νίκος Δένδιας, ο υπουργός Εθνικής Άμυνας Νίκος Παναγιωτόπουλος, η διευθύντρια του Διπλωματικού Γραφείου του πρωθυπουργού Αλεξάνδρα Παπαδοπούλου, ο σύμβουλος Εθνικής Ασφαλείας Αλέξανδρος Διακόπουλος και ο διευθυντής του Γραφείου Τύπου του πρωθυπουργού, Δημήτρης Τσιόδρας.\nΕπισημαίνεται ότι η συνάντηση Μητσοτάκη-Ερντογάν ξεκίνησε με 20λεπτη καθυστέρηση. Αιτία ήταν ότι ο πρωθυπουργός της Ελλάδας παρακάθισε χθες, μετά την ολοκλήρωση της συνεδρίασης του ΝΑΤΟ, σε γεύμα που παρέθεσε ο πρόεδρος των ΗΠΑ Ντόναλντ Τραμπ για τους αρχηγούς κρατών και κυβερνήσεων που υλοποιούν τον στόχο της διάθεσης 2% ΑΕΠ για τις αμυντικές δαπάνες. Αυτός ήταν και ο λόγος για τον οποίο ο Κυριάκος Μητσοτάκης ζήτησε συγνώμη από τον Ταγίπ Ερντογάν, εξηγώντας ότι βρισκόταν με τον Ντόναλντ Τραμπ.\nΣτη συνάντηση επικράτησε η τυπική ευγένεια μεταξύ των δύο πλευρών. Ωστόσο, είναι ενδεικτικό ότι οι δύο ηγέτες δεν αντάλλαξαν μεταξύ τους ούτε ένα χαμόγελο, παρά προέβησαν σε μια ψυχρή χειραψία.\nΣύμφωνα με πληροφορίες, το Ανώτατο Συμβούλιο Εξωτερικής Πολιτικής, στο οποίο συμμετέχουν εκπρόσωποι των κομμάτων, αναμένεται να συνεδριάσει την ερχόμενη εβδομάδα και κατά πάσα πιθανότητα στις αρχές της. Επομένως δε συγκαλείται συμβούλιο αρχηγών, όπως είχε ζητηθεί από τα κόμματα της αντιπολίτευσης.\nΣτο μεταξύ, οι τουρκικές προκλήσεις συνεχίστηκαν και τη χθεσινή ημέρα, καθώς η Άγκυρα ανακοίνωσε ότι σχεδιάζει νέες γεωτρήσεις ως απόρροια της πρόσφατης συμφωνίας με τη Λιβύη. Η Τουρκία σχεδιάζει νέες γεωτρήσεις και έρευνες σε «περιοχές της θαλάσσιας δικαιοδοσίας της» σε εναρμόνιση με το μνημόνιο συνεννόησης που υπέγραψε προσφάτως η Άγκυρα «με τη διεθνώς αναγνωρισμένη κυβέρνηση της Λιβύης», δήλωσε χθες ο Τούρκος υπουργός Ενέργειας Φατίχ Ντονμέζ, ο οποίος πρόσθεσε ότι η Τουρκία διεξάγει εργασίες για έρευνα και εξόρυξη υδρογονανθράκων στην Ανατολική Μεσόγειο, επισημαίνοντας ότι αυτή τη στιγμή η τουρκική γεώτρηση διεξάγεται «λίγο πιο νότια της Κύπρου».\nΝωρίτερα τη χθεσινή ημέρα, σε παρέμβασή του στη Σύνοδο Κορυφής του ΝΑΤΟ, ο πρωθυπουργός της Ελλάδας τόνισε ότι το μνημόνιο Τουρκίας-Λιβύης παραβιάζει το Διεθνές Δίκαιο και τα δικαιώματα άλλων μελών του ΝΑΤΟ. Παράλληλα, κάλεσε τους ηγέτες της Συμμαχίας να θέσουν την Τουρκία προ των ευθυνών της. Εξάλλου, ο κ. Μητσοτάκης έκανε αναφορά και στο προσφυγικό-μεταναστευτικό ζήτημα.\nΑξίζει να σημειωθεί ότι χθες, στο περιθώριο της Συνόδου Κορυφής, έλαβε χώρα συνάντηση μεταξύ Τραμπ και Ερντογάν. Η εν λόγω συνάντηση δεν ήταν, πάντως, προγραμματισμένη.\n«Ο Τούρκος πρόεδρος Ταγίπ Ερντογάν και ο πρόεδρος των ΗΠΑ Ντόναλντ Τραμπ είχαν σήμερα (σ.σ. χθες) μια πολύ παραγωγική συνάντηση στο περιθώριο της Συνόδου Κορυφής του ΝΑΤΟ που διεξάγεται στη Βρετανία», ανέφερε χθες ο διευθυντής επικοινωνιών της Τουρκικής Προεδρίας, με τον Λευκό Οίκο να επιβεβαιώνει τη συνάντηση.\nΠάντως, χθες, στο κοινό ανακοινωθέν της Συνόδου του ΝΑΤΟ, δε γίνεται αναφορά στο ζήτημα της συμφωνίας Τουρκίας-Λιβύης. Κατά την τελική συνέντευξη Τύπου μετά τη σύνοδο, ο γενικός γραμματέας του ΝΑΤΟ, Γενς Στόλτενμπεργκ, δήλωσε, ωστόσο, πως η Τουρκία σταμάτησε να μπλοκάρει το σχέδιο για την ενίσχυση της άμυνας των χωρών της Βαλτικής και της Πολωνίας, προσθέτοντας πως δε συζητήθηκε το θέμα των κουρδικών πολιτοφυλακών YPG.\nΣτήριξη στην Ελλάδα από Μακρόν και Ισραήλ\nΤη χθεσινή ημέρα, πάντως, ο Γάλλος πρόεδρος Εμανουέλ Μακρόν εξέφρασε τη στήριξή του στην Ελλάδα αναφορικά με το μνημόνιο μεταξύ Τουρκίας και Λιβύης. Σε συνέντευξη Τύπου που έδωσε στο Λονδίνο, ανέφερε ότι «η Τουρκία οφείλει να σέβεται τα κυριαρχικά δικαιώματα των μελών του ΝΑΤΟ. Εκφράζω τη στήριξή μου για τις ανησυχίες της Ελλάδας αναφορικά με τη συμφωνία Λιβύης-Τουρκίας», είπε χθες ο Μακρόν, τονίζοντας, ακόμη, μεταξύ άλλων, ότι «δεν υπήρξε δυνατή συναίνεση με την Τουρκία για τον ορισμό της τρομοκρατίας».\n«Είναι σαφές ότι δε συμφωνούμε να κατατάξουμε ως τρομοκρατική οργάνωση το YPG (Μονάδες Προστασίας του Λαού) και το PYD (Κόμμα Δημοκρατικής Ένωσης) και πιστεύω ότι σε αυτό υπάρχει μια συναίνεση», πρόσθεσε, εξάλλου, ο Εμμανουέλ Μακρόν.\nΣτο μεταξύ, την αλληλεγγύη του σε Ελλάδα και Κύπρο εξέφρασε χθες και το Ισραήλ μέσω ανακοίνωσης του υπουργείου Εξωτερικών της χώρας. «Το Ισραήλ επαναλαμβάνει την πλήρη υποστήριξη και αλληλεγγύη προς την Ελλάδα για τις θαλάσσιες ζώνες και την αντίθεσή του σε κάθε προσπάθεια παραβίασης των δικαιωμάτων αυτών».\nΣτην ανακοίνωση σημειώνεται, ακόμη, ότι το Ισραήλ παρακολουθεί με μεγάλη ανησυχία τις πρόσφατες κινήσεις της Τουρκίας στη Μεσόγειο, σχολιάζοντας ότι «η αγνόηση των πάγιων διεθνών κανόνων της θάλασσας μπορεί να θέσει σε κίνδυνο την ειρήνη και τη σταθερότητα στην περιοχή».


Δώρα Ζαχαριά - Ρόδος: Αυτό είναι το σημείωμα του δράστη, νέες αποκαλύψεις | Alphafreepress.gr\nalphafreepress.gr / ΕΛΛΑΔΑ / Δώρα Ζαχαριά – Ρόδος: Αυτό είναι το σημείωμα του δράστη, νέες αποκαλύψεις\nΔώρα Ζαχαριά – Ρόδος: Αυτό είναι το σημείωμα του δράστη, νέες αποκαλύψεις\nΔώρα Ζαχαριά - Ρόδος: Αυτό είναι το σημείωμα που άφησε ο 40χρονος δολοφόνος της Δώρας\nΣυγκλονίζουν τα λόγια των γονιών της εκπαιδευτικού που δολοφονήθηκε από τον πρώην σύντροφό της στη μέση του δρόμου στη Ρόδο. Μιλώντας στο κεντρικό δελτίο ειδήσεων του Star στέλνουν ένα μήνυμα προς όλη την Ελλάδα που τους συμπαραστάθηκε στον πόνο που βιώνουν. «Τώρα η Ντόρα θα δίνει τα φώτα της στα άλλα παιδάκια στα αγγελούδια. Θα φωτίζει άλλες ψυχούλες εκεί ψηλά. Ο άγγελος θα φωτίζει αλλά αγγελούδια. Θα είναι η αγαπημένη δασκάλα όπως ήταν και εδώ», είπε η μητέρα της 31χρονης εκπαιδευτικού, Κατερίνα Ζαχαριά. «Θέλω να ευχαριστήσω τον κόσμο σε όλη την Ελλάδα για την συμπαράσταση στην οικογένειά μου για τον χαμό της αγαπημένης μας κόρης της Ντόρας. Σας ευχαριστώ…», δήλωσε ο πατέρας της αδικοχαμένης Ντόρας, Τριαντάφυλλος Ζαχαριάς.\nΣτο μεταξύ, το φως της δημοσιότητας είδε το σημείωμα που άφησε πίσω του ο 40χρονος που δολοφόνησε τη Δώρα με κυνηγετική καραμπίνα στη Ρόδο. Σύμφωνα με τις πληροφορίες από το MEGA, το εν λόγω σημείωμα εντόπισαν οι αστυνομικοί μέσα στο σπίτι του 40χρονου γυναικοκτόνου, λίγη ώρα αφού είχε βάλει τέλος στη ζωή του. Το εν λόγω σημείωμα γράφει πάνω το εξής: «Δεν έχει νόημα η ζωή μου χωρίς τη μικρή μου», με τη μικρή φράση «ζωή μου» να είναι με κεφαλαία.\nΗ κοινωνία της Ρόδου, όσο και ολόκληρο το πανελλήνιο, παραμένει συγκλονισμένη από το στυγερό έγκλημα και παρακολουθεί κάθε εξέλιξη. Μάλιστα, όσο διερευνάται η υπόθεση, τόσο περισσότερο βλέπουν το φως της δημοσιότητας περιστατικά από το «σκοτεινό» παρελθόν του δολοφόνου και αυτόχειρα, ο οποίος φέρεται να ήταν εξίσου χειριστικός, εμμονικός και επικίνδυνος και με προηγούμενες σχέσεις του, έχοντας ιδιαίτερα επιβαρυμένο παρελθόν. «Ήμαστε σαν αδέρφια, όχι σαν ξαδέρφια. Τον γνώρισα, δυστυχώς, μία φορά στο σπίτι που είχαν νοικιάσει. Όταν έμειναν μαζί, αυτός άρχισε να έχει κάποιες συμπεριφορές πολύ περίεργες. Τότε πήγα εγώ και τη βρήκα στο σπίτι να μου το δείξει, γιατί είχε χαρεί» είπε, μεταξύ άλλων, η ξαδέρφη της Δώρας, Μαρία.\nΤην ίδια στιγμή, οργή προκαλούν οι αντιδράσεις των συγγενών του δράστη. Μιλώντας για τον 40χρονο δολοφόνο και αυτόχειρα οι γονείς του, έκαναν λόγο για «ένα καλό παιδί». «Έγινε το γεγονός; Τελείωσε. Έφυγε το παιδί μου; Ήταν και οι δύο δυναμικοί. Δεν ρίχνω βάρος σε κανέναν. Κι ο γιος μου έκανε απλά λάθος επιλογές. Κι ήταν πολύ ευαίσθητος. Έμπλεξε με λάθος πρόσωπα. Δεν κατηγορώ καμία, καμία δεν κατηγορώ. Καμία. Η κάθε μία κατά τη δύναμή της. Το παιδί μου έμπλεξε με λάθος άτομα. Το παιδί μου είναι καλό. Έμπλεξε λάθος. Απλά», είπε η μητέρα του 40χρονου δολοφόνου και αυτόχειρα, που δίνει τη δική της εκδοχή για τη σχέση που διατηρούσε το ζευγάρι.\nΗ μητέρα της Δώρας, Κατερίνα, μιλώντας χθες στην «Κοινωνία Ωρα MEGA», δήλωσε ότι ο 40χρονος της έλεγε «δεν θα βγεις έξω. Και όταν θα βγαίνεις, το κλειδί θα είναι πίσω από την πόρτα για να βλέπω τι ώρα γυρνάς”». Συνεχίζοντας, έκανε λόγο για σκηνές ζηλοτυπίας και τόνισε ότι η κόρη της της εκμυστηρεύθηκε μετά τις διακοπές ότι σκοπεύει να χωρίσει. «Μαμά, αποφάσισα να χωρίσω. Της λέω ”το κρεβάτι σου είναι εδώ, σε περιμένει”». «Μια μέρα», συνέχισε η μητέρα του θύματος, «με πήρε 4:00 η ώρα τα ξημερώματα η κόρη μου και μου λέει ”μαμά, αυτός ο άνθρωπος είναι τρελός, έχει πρόβλημα. Θέλω να χωρίσω”. Και μετά του λέει ”τα είπα και στη μάνα μου. Μη νομίζεις ότι δεν μιλάω”, και καλά τον προετοίμαζε ότι δεν πάμε καλά». Η συμπεριφορά του δράστη ήταν απαράδεκτη. Μεταξύ άλλων, έλεγε στο θύμα «δεν θέλω να βλέπεις τηλεόραση μόνη σου. Θέλω όταν πάω για ύπνο να κοιμάσαι»


Ένας χρόνος χωρίς τον Γιώργη Φαρσακίδη - Ατέχνως\nΒρίσκεστε:Ατέχνως»Πολιτισμός»Εικαστικές Τέχνες»Ένας χρόνος χωρίς τον Γιώργη Φαρσακίδη\nΑπό ΑΤΕΧΝΩΣ 2020 στο Ιούλ 17, 2021 Εικαστικές Τέχνες, Επικαιρότητα, Ιστορία, Προτεινόμενο\nΚοντεύει χρόνος από τότε που «έφυγε» από τη ζωή ο Γιώργης Φαρσακίδης, ο κομμουνιστής εικαστικός και λογοτέχνης, ο ανταρτοΕΠΟΝίτης μαχητής του ΕΛΑΣ, ο αλύγιστος αγωνιστής που πέρασε 16,5 χρόνια από τη ζωή του σε φυλακές και εξορίες.\nΤα έργα του στέκουν αδιάψευστα ντοκουμέντα του αγώνα και του πολιτισμού των εξόριστων αγωνιστών. Με το εικαστικό του έργο στέκεται μπροστά σε όλες τις μεγάλες στιγμές της ταξικής πάλης στη χώρα μας και διεθνώς. Απαθανάτισε τον αγώνα της εργατικής τάξης και του ΚΚΕ στις πιο μεγάλες ώρες τους στον αιώνα που πέρασε.\nΆλλωστε, για εκείνον η τέχνη του ήταν «ένα επιπλέον αναντικατάστατο όπλο αγώνα, μια μαρτυρία…».\nΑπό την Οδησσό της Σοβιετικής Ένωσης, όπου γεννήθηκε το 1924, βρέθηκε μαζί με την οικογένειά του στη Θεσσαλονίκη στα 10 του χρόνια. Ο πατέρας του είχε τιμηθεί από τη νεαρή ΕΣΣΔ ως «πρωτοπόρος της σοσιαλιστικής εργασίας». Από αυτόν θα μάθει πως «το μεγάλο δίκιο είναι το δίκιο της επανάστασης».\nΗ έφεσή του στη ζωγραφική φαίνεται από τα μαθητικά του χρόνια. «Το μόνο δεκαράκι που έπαιρνα ήταν στο μάθημα της ιχνογραφίας… Η ζωγραφική στάθηκε σε μεγάλο βαθμό μια γέφυρα επικοινωνίας μου με τους άλλους, ένας τρόπος έκφρασης αλλά και προσωπικής μου δικαίωσης».\nΚατά τη διάρκεια της Κατοχής ξεκινά και η πρώτη του επαφή με τη δημιουργία. Δουλεύοντας ως εργάτης στους φούρνους της βιομηχανίας «Αλλατίνη» και οργανωμένος ήδη στην ΕΠΟΝ, φιλοτεχνεί αντιφασιστικές γελοιογραφίες που στόχο έχουν τους κατακτητές και τους ντόπιους συνεργάτες τους. «Κυκλοφορούσαν από χέρι σε χέρι και μερικές τυπωμένες σε πολύγραφο. Άλλες έγιναν ταμπλό και κρεμάστηκαν».\nΤην άνοιξη του 1943 εντάσσεται στην ΕΠΟΝίτικη Υποδειγματική Διμοιρία του «Τάγματος Χορτιάτη», στο 2/31 Σύνταγμα του ΕΛΑΣ. Και εκεί δεν παύει να δημιουργεί. Σκιτσάρει καταγράφοντας στιγμές της αντάρτικης ζωής. Σε μάχη κατά των Βουλγάρων χάνει τα σκίτσα του, τα οποία θα παραδοθούν δεκαετίες αργότερα στην Οργάνωση Πολιτικών Προσφύγων στη ΛΔ Βουλγαρίας και θα δημοσιευτούν στον «Ριζοσπάστη», με την παράκληση να βρεθεί ο άγνωστος ΕΛΑΣίτης ζωγράφος. Δύο μέρες μετά, στα γραφεία της εφημερίδας θα εμφανιστεί ο Γ. Φαρσακίδης…\nΤον Σεπτέμβρη του 1944, σε μάχη εναντίον γερμανικού στρατοπέδου στη Χαλκιδική, τραυματίζεται βαριά και στα δύο του χέρια. Τον Σεπτέμβρη του 1946 εντάσσεται στη «Στενή Αυτοάμυνα» και συμμετέχει σε ένοπλες ενέργειες κατά των αστικών δυνάμεων καταστολής. Στα τέλη του ίδιου χρόνου συλλαμβάνεται στην Ειδική Ασφάλεια Θεσσαλονίκης. Βασανίζεται φρικτά. Τον ανέβασαν μέχρι και στον 4ο όροφο απειλώντας τον ότι θα τον «εκπαραθυρώσουν».\nΓια το πώς άντεξε θα πει χρόνια αργότερα: «Είναι θαυμάσιο να μπορείς να αγαπάς στη ζωή σου κάτι πιο πολύ κι από τη ζωή σου ακόμα». Τον Αύγουστο του ’47 ξανασυλλαμβάνεται.\nΠερνά συνολικά 16,5 χρόνια στις φυλακές και τις εξορίες. Αη Στράτης, Μακρόνησος, ξανά Αη Στράτης και αργότερα, στα χρόνια της χούντας, Γυάρος και Λέρος είναι τα νησιά όπου εξορίζεται. Σε αυτούς τους τόπους η τέχνη του Γ. Φαρσακίδη μεγαλουργεί. Ηταν η καθημερινή συνειδητή αναμέτρηση του κομμουνιστή με τις αντοχές του, όλα όσα επιχειρούσε να λυγίσει η βαρβαρότητα του αστικού κράτους. «Η μόνη και ανεκτίμητη ανταμοιβή» του ήταν το επιφώνημα των συνεξόριστων όταν αντίκριζαν τα σκηνικά της παράστασης, τα με τόση κούραση και δυσκολίες φτιαγμένα.\nΈκανε τα τσακισμένα χέρια του «όπλα» του απροσκύνητου και αλύγιστου αγώνα. Ζωγραφίζει, αποτυπώνει τις στιγμές, τα βασανιστήρια, σκηνές από τη ζωή των εξόριστων, φτιάχνει σκηνικά και κάρτες. «Να μάθουν οι έξω ότι ζούμε και κρατάμε άπαρτο το αγωνιστικό μας χαράκωμα». Με το έργο του τροφοδοτεί τη μνήμη όλων όσοι τα έζησαν και εκείνων που θα έρθουν. Χρόνια αργότερα, όταν ο συνεξόριστός του Μάνος Κατράκης δει το λεύκωμα «Μακρόνησος» που κυκλοφόρησε ο Γ. Φαρσακίδης, του είπε: «Σ’ ευχαριστώ που το μπόρεσες…».\nΗ πρώτη του γνωριμία με την ξυλογραφία έγινε το 1949 – ’50, στο «Σύρμα» στη Μακρόνησο. Τα σχέδια που έχουν διασωθεί από τη Μακρόνησο, αλλά και αυτά που φιλοτέχνησε αργότερα, περιέχουν όλη τη φρίκη του μαρτυρικού αυτού τόπου. Περιέχουν όμως και την άσβεστη δίψα για ζωή. «Και θέλεις ακόμα πιότερο ακόμα, να παλέψεις, να ζήσεις. Οπως και να ‘ναι. Με το τσακισμένο κορμί και τα νεύρα σου, τα σακατεμένα πνεμόνια, τα αιματηρά και τα δέκατα που δεν λένε να σταματήσουν».\nΑκολουθεί ο Αη Στράτης. Πολύτιμοι δάσκαλοί του ήταν ο ζωγράφος – χαράκτης Χρήστος Δαγκλής και ο Γιάννης Ρίτσος. Να πώς περιγράφει τα χρόνια εκεί: «Το στρατόπεδο του Αη Στράτη, παρ’ όλους τους περιορισμούς και τις στερήσεις, θα γνωρίσει έναν πρωτόγνωρο για την ελληνική ιστορία πολιτιστικό και μορφωτικό οργασμό. Τίποτα από την πλούσια πολιτιστική παράδοση που δημιουργήθηκε στον Αη Στράτη δεν δόθηκε χάρισμα. Η κάθε παράσταση θεάτρου, η κάθε ψυχαγωγική εκδήλωση, η κάθε ευχητήρια κάρτα μας, έμοιαζε με έπαθλο νίκης ύστερα από αγώνα σκληρό…».\nΧρόνο με τον χρόνο, τα καλλιτεχνικά συνεργεία των εξόριστων δεν είχαν τίποτα να ζηλέψουν σε σχέση με τα έξω. «Το πρώτο χαρακτικό, στη βιασύνη μου για πρακτική επαλήθευση, το είχα σκαλίσει με σουγιαδάκι και ένα κοπίδι από …καρφί. Αργότερα τα συνεργεία μας, με την καθοδήγηση του Χρήστου Δαγκλή, κατασκεύασαν εργαλεία που δεν είχαν τίποτα να ζηλέψουν από εκείνα της αγοράς. Οι μαραγκοί μας διαμόρφωσαν πλάκες ξύλου για σκάλισμα. Και ο κύλινδρος για μελάνωμα, κι αυτός δικής μας κατασκευής, ντυμένος σαμπρέλα από ποδήλατο. Αρχικά το τύπωμα γινόταν με την πίεση μιας τσατσάρας, όμως τον επόμενο χρόνο εξασφαλίσαμε πιεστήριο με μοχλό, δικής μας κατασκευής, και για τον χειρισμό του επιστρατεύτηκαν οι πιο χειροδύναμοι».\nΚερδίζει για λίγα χρόνια την ελευθερία του. Αξιοποιείται από το Κόμμα για παράνομη καθοδηγητική δουλειά και δραστηριοποιείται στην ΕΔΑ. Στη διάρκεια της χούντας συλλαμβάνεται ξανά. Στη Γυάρο, μέσα στα πρώτα «απαγορεύεται» του στρατοπέδου συμπεριλαμβάνονταν και τα αιχμηρά αντικείμενα.\n«Ετσι, τα πρώτα μαχαίρια και σκαλιστικά εργαλεία υπήρξαν κάποια σιδερικά και κουτάλια ακονισμένα. Και η πρώτη μας ύλη από καυσόξυλα, κασόνια και τελάρα λαχανικών. Αλλά και οι πέτρες και τα βότσαλα του γιαλού…».\nΕκεί θα μεταφέρει παράνομα και έναν πυρογράφο, τον οποίο θα δουλέψει συνδυάζοντας πυρογραφία και χρώμα. Αυτή η τεχνική θα γνωρίσει μεγάλη άνθηση εκείνα τα χρόνια και σε άλλους τόπους εξορίας.\nΠροσχέδιο σε χαρτί Γυάρος, 1967\nΑπό τη μεταπολίτευση και μετά ο Γ. Φαρσακίδης τυπώνει τα έργα του, συμμετέχει σε πολλές ατομικές και ομαδικές εκθέσεις. Εκδίδει βιβλία και λευκώματα τα οποία αποτυπώνουν πλευρές της πολυτάραχης ζωής του. Το έργο του περνά τα σύνορα της πατρίδας μας.\nΓια τη μεγάλη αγωνιστική και καλλιτεχνική προσφορά του, του απονέμεται το ανώτατο Χρυσό Μετάλλιο της Σοβιετικής Επιτροπής Ειρήνης στα 30 χρόνια από την Αντιφασιστική Νίκη. Το 1984, το βιβλίο του «Η Πρώτη Πατρίδα» πήρε το πρώτο βραβείο της Εταιρείας Ελλήνων Λογοτεχνών.\nΟλα αυτά τα χρόνια δεν σταμάτησε να αγωνίζεται και να δημιουργεί. Συμμετείχε στην 30μελή αντιπροσωπεία του ΕΕΤΕ το 1999, κατά τη διάρκεια των αεροπορικών βομβαρδισμών του ΝΑΤΟ κατά της Σερβίας, στο ταξίδι αλληλεγγύης και συμπαράστασης του ΕΕΤΕ στον βομβαρδιζόμενο λαό. Το 2015, παρά το βεβαρημένο της υγείας του, δίνει το «παρών» στην έκθεση που πραγματοποιείται προς τιμήν του στο Φεστιβάλ της ΚΝΕ και ξεναγεί το κοινό στα έργα του.\nΠάντα ακλόνητος στην πάλη για μια άλλη κοινωνία, στην κοινωνία όπου «θα ανθρωπέψει ο άνθρωπος», όπως του άρεσε να λέει. Αυτόν τον στόχο υπηρέτησε όλη του τη ζωή με τη στάση και το έργο του. Και ευτύχησε έτσι να ζήσει μια ζωή γεμάτη, «μια ζωή που ποτέ δεν θα ‘θελα να αλλάξω».\nΠροηγούμενη δημοσίευση Ο θείος Φιντέλ μιλά για τον Τσε\nΕπόμενη δημοσίευση Παλιές συλλαβές, καινούργια ανάγνωση


Ομόνοια: Tο… βιολί του ο Κακουλλής που κάνει πράξη τα λόγια του Μπεργκ | Goal News Cy\nΑ' ΚΑΤΗΓΟΡΙΑΟΜΟΝΟΙΑΟμόνοια: Tο… βιολί του ο Κακουλλής που κάνει πράξη τα λόγια του...\nΟμόνοια: Tο… βιολί του ο Κακουλλής που κάνει πράξη τα λόγια του Μπεργκ\n«Αυτός είναι ο φορ που ψάχναμε» μονολογούν οι φίλαθλοι της Ομόνοιας οι οποίοι βλέπουν τον Ανδρόνικο Κακουλλή να μπαίνει με… φόρα στη νέα αγωνιστική περίοδο. Ο 20χρονος επιθετικός των πρασίνων κατάφερε σε δύο φιλικά παιχνίδια κόντρα σε Άρη και Εθνικό να σκοράρει πέντε γκολ, να… ψάχνει άλλα τόσα και να εντυπωσιάζει το τεχνικό επιτελείο του «τριφυλλιού».\nΟ Χένινγκ Μπεργκ έδειξε από πέρσι πως τον εμπιστεύεται, ωστόσο φροντίζει με δηλώσεις του να στέλνει μήνυμα τόσο στον Κακουλλή όσο και στους υπόλοιπους νεαρούς που προπονούνται με την πρώτη ομάδα, πως μόνο με σκληρή δουλειά θα καταφέρουν να καθιερωθούν στην Ομόνοια. Ο Νορβηγός τεχνικός έδειξε πως γνωρίζει τον σωστό τρόπο διαχείρισης ενός νεαρού ταλέντου, γι’ αυτό και του δίνει ιδιαίτερη προσοχή, αφού συνεχίζει να παίρνει χρόνο συμμετοχής.\nΔιαβάστε επίσης: Ομόνοια: Ο Παπουλής «κούμπωσε» και δυσκολεύει τον Μπεργκ\nΟ Κακουλλής πλέον ανήκει στην πρώτη ομάδα και κατάφερε να κερδίσει θέση στις επιλογές του προπονητή του. Οι αγώνες στην Ευρώπη που είναι προ των πυλών, έχουν σαφώς πιο ψηλό δείκτη δυσκολίας γι’ αυτό και η ομάδα προγραμματισμού των πρασίνων ψάχνει επιθετικό από το πάνω ράφι. Αξιέπαινη η προσπάθεια του 20χρονου, ο ενθουσιασμός του σίγουρα βρίσκεται στα ύψη, ενώ αγωνιστικά δείχνει σε πολύ καλά επίπεδα. Ωστόσο, στους ευρωπαϊκούς αγώνες θα χρειαστεί η εμπειρία ενός πρωτοκλασάτου επιθετικού, χωρίς αυτό να σημαίνει πως ο Κακουλλής δεν δικαιούται να ελπίζει στο όνειρο. Ο νεαρός διαθέτει πολύ καλά στοιχεία και αν ο Μπεργκ νιώσει την σιγουριά πως μπορεί να βοηθήσει και στις υποχρεώσεις εκτός νησιού, τότε δεν θα διστάσει να τον παρατάξει στο γήπεδο.\nΟ επιθετικός των πρασίνων κέρδισε με την σκληρή δουλειά την εμπιστοσύνη τόσο του προπονητικού επιτελείου όσο και του κόσμου. Το στοίχημα γι’ αυτόν είναι να συνεχίσει να δουλεύει, να «ρουφάει» σαν σφουγγάρι τις οδηγίες των προπονητών του ώστε η βελτίωση να είναι συνεχής και ευεργετική για τον ίδιο τον ποδοσφαιριστή.


Γιατί δεν παραιτείται κανένας στη ΝΔ; | ΠΟΛΙΤΙΚΗ | antinews.gr\n_________________________________________ Θα περίμενε κανείς μια σκληρή τοποθέτηση από την κ. Άννα Ψαρούδα - Μπενάκη για το σκάνδαλο της Siemens και τον χρηματισμό των πολιτικών. Πόσο μάλλον, όταν η ίδια ήταν Πρόεδρος της Βουλής και υπουργός Δικαιοσύνης (επί κυβέρνησης Μητσοτάκη). Άρα, θεσμικά είχε σημαίνοντα ρόλο στην ενίσχυση των μέτρων για το περιορισμό των φαινομένων διαφθοράς των πολιτικών και του μαύρου πολιτικού χρήματος. Αντί αυτού, την ακούσαμε πρόσφατα να λέγει, με αφορμή τη δήλωση Τσουκάτου, ότι «τα πήρε και το ΠΑΣΟΚ και η ΝΔ», ότι στα μεγάλα κόμματα «συμβαίνει αυτό, γιατί τα μεγάλα κόμματα ασκούν εξουσία. Καλύτερα δεν είναι στην Αμερική που δηλώνουν όλες οι εταιρείες, όλοι οι μεγαλοεπιχειρηματίες πόσα λεφτά δίνουν στα κόμματα;». Σχετικά με την πιθανότητα εμπλοκής κυβερνητικών στελεχών στο σκάνδαλο είπε ότι κάτι τέτοιο πρέπει να διευκρινιστεί, γιατί «οι έντιμοι πολιτικοί μπαίνουν στο ίδιο καλάθι με τους άλλους και υφίστανται την περιφρόνηση και τον χλευασμό των πολιτών που δεν έχουν άδικο». Στην φωτογραφία, η κ. Μπενάκη, σε εκδήλωση για τα εκατό χρόνια της Siemens (2001) στο μέγαρο Μουσικής ανάμεσα στον κ. Χριστοφοράκο και τον κ. Γιούνγκ. ΔΙΑΒΑΣΤΕ ΑΚΟΜΑ\n@ Faktorx Συγνώμη Factora αλλά 12 post σε μια μέρα είναι πολλά, έτσι δεν γίνετε σωστά ο διάλογος, έλειψα από το σπίτι 3 ώρες και όταν γύρισα δεν ήξερα που είχα μείνει και ώσπου να βρω που είχα μείνει, μέχρι δε να διαβάσω και μερικά σχόλια γυρνάω στην αρχή και βλέπω και άλλα 3-4 posts , συγνώμη μήπως θα πρέπει γίνεται μία σύμπτυξη των posts όταν μάλιστα αναφέρονται και στο ίδιο θέμα;;;ΥΓ Το πανό που έχει κρεμάσει ο Χριστοφοράκος στο κεφάλι του , βλ φωτό, μάλλον διαφήμιση την μίζενς θα είναι!!!!\nΚαι είναι "την κ. Άννα Ψαρούδα-Μπενάκη".Όσο για το αν θα περιμέναμε σκληρή τοποθέτηση, μπαα...\n@ANToNIO B. Είμαστε και ειδησεογραφικό μπλογκ. Μην το ξεχνας. Δεν έχεις άδικο πάντως. Είναι ένα θεμα που μας προβληματίζει σχετικά και με την ανανέωση του site που ετοιμάζουμε. Ποια πρέπει να είναι η σωστή δοσολογία;\nσωστή δοσολογίαμέτριος: μία καφέ μια ζάχαρηγλυκός: τρεις ζάχαρη μία καφέγλυκύς βραστός: είναι γλυκός, πολύ βρασμένος.σκέτος: μόνο καφέ, χωρίς ζάχαρη.\nΣιγά μην παραιτηθούνε ρε φάκτορα, λογαριασμό θα σου δώσουνε. Απ'τη στιγμή που μπήκε το "κουκί" στις εκλογές δεν πα'να τραγουδάτε ότι θέλετε τώρα...\nΑυτή η "γατα" ο Γιούνγκ που βρίσκεται ρε παιδιά; Στην Πάρο για διακοπές; Τον ξέχασαν όλοι οι εισαγγελείς και δεν τον ξενακάλεσαν; Γιατί άραγε; Πείσθηκαν προφανώς ότι δεν ξέρει τίποτε για το σκάνδαλο, ε;\nΠανέξυπνη, "χτυπάς" σποραδικά. Μάς λείπεις..Δοσολογία καλού μέτριου : 1&1/2 καφέ - 1 ζάχαρη***Factor, ο ρυθμός γίνεται λίγο "καταιγιστικός". Αν κάποιος είναι σε άδεια ή χαλαρός λόγω καλοκαιριού τα προλαβαίνει - δύσκολα. Εννοείται και με τα σχόλια.Μπροστά σου ανοίγονται δύο δρομοι, όπως στον Ηρακλή.1. Γίνεσαι μέσο άποψης, θέσης, εμβάθυνσης, σχολίου (εννοώ κατ΄ αρχήν από τον Διαχειριστή, εμπλουτιζόμενα από τους επισκέπτες) ΜΕ ΑΦΟΡΜΗ την ειδησεογραφία, επιλεγμένα θέματα τής οποίας παρουσιάζεις. Όχι απαραίτητα μόνο "σοβαρά" (θέματα). Κυρίως θέματα "αιχμής" (Πολιτική, Κοινωνία, Τάσεις, κ.λπ.). Απευθύνεσαι σε αυτούς που ενδιαφέρονται για την αιτία των πραγμάτων, παράδειγμα η σημερινή στάθμιση μεταξύ πολιτικής και οικονομικής εξουσίας, το όλο πλάνο, όχι σε αυτούς που ενδιαφέρονται πότε πήγε ο Λιάπης στη Γερμανία, σε ποιο δωμάτιο έμεινε, τι ήπιε από το μπαρ, λεπτομέρειες κλειδαρότρυπάς δηλαδή.Σύμφωνα με τον Murdoch ο έντυπος Τύπος θα αναμορφωθεί, άγνωστο πως θα καταλήξει, αλλά για το καλό γραπτό που καταθέτει άποψη πάντα θα υπάρχει θέση, μην πούμε ότι θα είναι περιζήτητο μέσα στην πλημμυρίδα τής άχρηστης πληροφόρησης.2. Γίνεσαι αυτό που διαισθάνομαι ότι προτιμάς, λόγω ειδικότητας. Ρεπορταζ και συνεχής ροή πολιτικοκοινωνικών ειδήσεων.Σε ευθύ ανταγωνισμό - με τις εφημερίδες, οι οποίες με μια έκδοση την ημέρα είναι χαμένες από χέρι, 24 ώρες πίσω από την τρέχουσα επικαιρότητα- με τα κανάλια, που έχουν πλεονέκτημα εικόνας αλλά βαθμό δυσκαμψίας σε πολιτική είδηση, άσε τη χειραγώγηση (Βέβαια, πρέπει να αποδεικνύεις ότι εσύ δεν είσαι χειραγωγούμενος). Θα υπάρχει μεγάλη επισκεψιμότητα, λιγότερο κύρος.Οι λίγοι δείχνουν κάπως μίζεροι, οι πολλοί δημιουργούν δικό τους "ήθος". Τίποτα δεν αποκλείει το συνδυασμό, θα πει καποιος τρίτος. Μπορείς τα πάντα ; Εξαρτάται τι θέλετε και τι μπορείτε.Αυτό που βλέπω επείγον είναι ο διαχωρισμός σε θεματικούς τομείς (labels) και αντίστοιχη εύρεση. Δηλαδή το θέμα Λιάπη θα έχει "ταμπέλα" "Ελλάδα-Πολιτική" ή/και "Λιάπης" ή/και "ΝΔ". Ένα θέμα για τον Σαρκοζί θα έχει "ταμπέλα" "Διεθνή-Πολιτική" ή/και "Ευρώπη" ή/και "Σαρκοζί" ή/και "Εξοπλισμοί". Αυτό θα δίνει κατάσταση δημοσιευμάτων για τις αντίστοιχες "ταμπέλες". Τώρα η εύρεση αρχείων δεν εξυπηρετεί πολύ.\nΣυμφωνώ απόλυτα με τις επιφυλάξεις και την πρόταση του "ANToNIO B Says:July 2nd, 2008 at 10:46 pm .Κάνουν λάθος οι δημοσιογράφοι όταν θέλουν να ανταγωνιστούν όλα τα υπόλοιπα - "ανταγωνιστικά" media με στόχο να προλάβουν να πουν "πρώτοι" την είδηση. Το όλο "σύστημα" έχει επιβάλει αυτού του είδους την "δημοσιογραφία των ριπών " ( πυροβόλου όπλου ) και των στεγνών "μονόστηλων" που το ονομάζουν "ικανότητα" περιεκτικής και απλουστευμένης δημοσίευσης που δεν "κουράζει" τον κόσμο. Βέβαια η αστική λογική των μεντιάδων -νταβατζήδων των αστικών - αστικότατων μ.μ.ε στοχεύουν σε δύο πράγματα : Α)Στην από-ιδεολογικοποίηση του κόσμου , όσο λιγότερος προβληματισμός , τόσο καλλίτερα ο έλεγχος της κοινής γνώμης και η παραπλάνηση όποτε αυτό καταστεί αναγκαίο .Β)Στην εξασφάλιση χώρου ( στα έντυπα "μ.μ.ε" ) για την προβολή ψυχοτρόπων καταναλωτικών διαφημίσεων , που είναι και το κυρίαρχο οικονομικό τους συμφέρον . Το ίδιο και στα ηλεκτρονικά - ραδ/τηλεοτπικά μ.μ.ε , ο στόχος είναι η διεύρυνση του διαθέσιμου ΧΡΟΝΟΥ για τον ψυχολογικό πόλεμο , μέσω των διαφημίσεων και των "life-stil" εκπομπών με στόχο την εξασφάλιση κερδών για τους ίδιους και τη μαλάκυνση εγκεφάλων των αναγνωστών-ακροατών-τηλεθεατών , εσαεί καταναλωτών προϊόντων που παράγουν και διαχειρίζονται άλλοι.Η λεγόμενη "ηλεκτρονική δημοκρατία" με τις ειδησεογραφικές ιστοσελίδες και τα "blogs" θα είχε λόγο ύπαρξης ΜΟΝΟ μόνο εάν προσπαθούσε να αντιστρέψει τη μαζική αλλοτρίωση- ισοπέδωση - αποχαύνωση από τα Μέσα Μαζικής Επιβολής-Επιβουλής. Τα "blogs" θα έχουν ζωή μόνο σαν ΕΝΑΛΛΑΚΤΙΚΑ ΜΕΣΑ ενημέρωσης και προβληματισμού . Εναλλακτικό στην περίπτωση μας , στην εποχή που ζούμε , είναι η ανάδειξη των γεγονότων που σκόπιμα δεν καταγράφονται από τους λογοκριτές -νταβατζήδες και τα καλό-πληρωμένα τσιράκια - φιλιπινέζες τους ( κατά κόσμο "αρχισυντάκτες" και "καταξιομένοι"-στο γλείψιμο- δημοσιογράφοι ). Εναλλακτικό είναι επίσης η αναστροφή η διαφορετική ιεράρχηση των θεμάτων που επιλέγει η νταβατζήδικη ενημέρωση με τους "συντάκτες της".Πολλές φορές δεν κρύβονται γεγονότα και συμβάντα , απλά γράφονται με "μικρά γράμματα" , ενώ παράλληλα αναβαθμίζονται σε είδηση με πηχυαίους τίτλους και εκτεταμένη περιγραφή συμβάντα που δεν έχουν καμία πολιτική , πολιτιστική και ηθική αξία. Η εναλλακτική ενημέρωση αντιστρέφει την ψεύτικη , την εικονική πραγματικότα , αναδεικνύει την ¨μικρή είδηση¨ και αποκαλύπτει την σκοπιμότητα της αναβαθμισμένης από τους νταβατζήδες "μεγάλης" και "σοβαρής" είδησης. Όταν μας δίνεται η ευκαιρία αυτή και δεν το κάνουμε κινδυνεύουμε να αναπαράγουμε "μια από τα ίδια" . Ο ανθρώπινος εγκέφαλος δεν έχει τη δυνατότητα να συγκρατήσει σχεδόν τίποτα , μέσα από ένα σύστημα διαρκώς εναλλάσόμενων "φωτογραφικά" περιγραφόμενων ειδήσεων με μια συχνόνητα που παίρνει τη μορφή "πολυβολισμού". Καταιγισμός και ορυμαγδός και κλείσε το ραδιόφωνα/τηλεόραση/κομπιούτερ να πάμε να φάμε πίτσα... Λογική αντίδραση στα σκάνδαλα που μας κατακλύζουν... Ο Λιάπης , ο Κυριάκος , ο Τσουκάτος , ο Μαντέλης , το Χρηματιστήριο , το ΠΑΣΟΚ , η Ν.Δ. , και πάλι από την αρχή . Τα σκάνδαλα , οι επίορκοι της "Δικαιοσύνης" , τα εξοπλιστικά προγράμματα ... , να χυθεί "άπλετο φως" , "εξεταστική στη Βουλή για να λάμψει η αλήθεια" ... , και πάλι από την αρχή ΔΕΝ ΠΑΝΕ ΟΛΟΙ ΤΟΥΣ ΝΑ ΓΑΜΗΘΟΥΝΕ - , αφού "έτσι είναι ο κόσμος πάντα..." , μήπως δεν ξέρουμε σε πόσο αίμα και κλοπή στηρίζονται όλοι οι "εθνικοί ευεργέτες-χορηγοί". Θεωρώ τον όρο "συντάκτης" που χρησιμοποιεί πολλές φορές η ιδιωτική και κρατική εξουσία για να περιγράψει το επάγγελμα των "δημοσιογράφων" , πολύ πιο αντικειμενικό. Στην ουσία πρόκειται για απλούς "συντάκτες κειμένων" ( σύμφωνα με τις εντολές , προδιαγραφές και τις επιθυμίες των "Κυρίων τους" ) και όχι για "δημοσιογράφους" που ασχολούνται με τα δημόσια πράγματα , σύμφωνα με την αντίληψη , τη συνείδηση τους και με αποστολή πάντα τον έλεγχο της κάθε Εξουσίας και την αλήθεια που είναι πάντα Εθνική ( με την έννοια ότι εξυπηρετεί το συμφέρον όλων μας ) και Επαναστατική ( με την έννοια ότι όλες οι Εξουσίες στηρίζονται πάντα στο ψέμα , στην απάτη και την εκμετάλευση των ανθρώπων ). Πρόταση. ΄Έχουν κατά διαστήματα γραφτεί σε διάφορα θέματα ενδιαφέρουσες πληροφορίες και σχόλια που κατέληξαν-κατάντησαν όμως απλή "είδηση".Δεν έχουν όλοι το χρόνο , τη δυνατότητα και τη διάθεση να ανατρέξουν στα "αρχεία" και τις παλαιότερες δημοσιεύσεις για να αποκτήσουν μία συνολική και συνεκτική εικόνα. Για την Ζήμενς επί παραδείγματι θα πρέπει να έχουν ανοίξει καμιά 100ριά "πόστ" . Σε πολλά επαναλαμβάνονται , και από τον συντακτική ομάδα του "Antinews" , αλλά και από τους επισκέπτες-σχολιαστές , τα ίδια πράγματα. Σε πολλά όμως όχι. Υπάρχει κάτι πρόσθετο -που μόνο εάν ανατρέξεις σε προηγούμενες δημοσιεύσεις καταλαβαίνεις πως πρόκειται για συμπληρωματική , σε σχέση με την προηγούμενη δημοσίευση , άποψη και πληροφορία. Βρέστε τρόπο να ενωθούν τα ομοειδή θέματα ή και να γίνονται παραπομπές . Δηλαδή να υπάρχει στο τέλος κάθε δημοσίευσης η επισήμανση : " άλλες σχετικές δημοσιεύσεις για το ίδιο θέμα στα "link" ( με τους τίτλους των άρθρων ) ..." Επίσης να μην χάνονται ανάλογα με την ροή των δημοσιεύσεων από την πρώτη σελίδα κάποια βασικά επίκαιρα θέματα. ΟΛΗ ΤΗΝ ΠΡΩΤΗ ΑΡΧΙΚΗ ΣΕΛΙΔΑ ΚΟΙΤΑΖΟΥΝ ..., σχεδόν κανείς δεν πατάει " previus" για να ψάξει-συνεχίσει παρακάτω. Ανοίξτε επίσης ξεχωριστό χώρο-φόρουμ συζητήσεων .Δεν είναι αναγκαίο να γίνονται συζητήσεις μόνο πάνω στα θέματα που εισηγείται - δημοσιεύει ο "factor" και η "συντακτική ομάδα" . Ούτε είναι ανάγκη να στέλνει κάποιος το θέμα του με e-mail στην Σ.Ο. για να εγκριθεί και δημοσιευτεί. Σ΄ένα ξεχωριστό φόρουμ συζητήσεων θα μπορούσε να ανέβει ένα θέμα πιο απλό. Στη συνέχεια η Σ.Ο. θα μπορούσε να το αξιολογήσει και να το ανεβάσει στην κεντρική σελίδα .Κατανοητή η δημοσιογραφική αγωνία να "οδηγήσουμε" την ειδησεογραφική επικαιρότητα. Όμως "ροή ειδήσεων" θα μπορούσε κανείς να παρακολουθήσει στα πρακτορεία ειδήσεων ( ΑΠΕ- και Διεθνή ). Η "εναλλακτικότητα" , το διαφορερετικό , η ανάδειξη του "ασήμαντου" έχει ουσία και σημασία. Επίσης κάποια θέματα χρήζουν μία εκτεταμένη ανάλυση , έρευνα και περιγραφή. Έχω στείλει ορισμένα στην Σ.Ο. του "Αντί" και δεν έχουν δημοσιευτεί. Κατανοώ , δεν συμφωνώ , στο βαθμό που έχει επιλεγεί ΜΟΝΟ ο σύντομος σχολιασμός της τρέχουσας επικαιρότητας. Όμως μήπως είναι λάθος ; Άλλα side έχουν ανοίξει ξεχωριστή , πέρα από αυτή της τρέχουσας επικαιρότητας , υποκατηγορία για δημοσίευση εκτεταμένων αναλύσεων και ερευνών. Γράφουν εισαγωγικά στην κεντρική ειδησεογραφική σελίδα : " Στο αρχείο μας , δημοσιεύουμε ανάλυση του "τάδε" για το ¨θέμα...¨ και παραπέμπουν στο σχετικό link ( υποκατηγορία του ίδιου ιστοχώρου ) . Ο κάθε ενδιαφερόμενος θα μπορούσε να το διαβάσει. Σίγουρο είναι ότι μία τέτοια λύση θα ολοκλήρωνε επί της ουσίας την αναμφισβήτητα ενδιαφέρουσα , καλή , προσπάθεια σας . Με αυτό τον τρόπο θα συμβάλλατε στην ελεύθερη , εναλλακτική προς τα κυρίαρχα μ.μ.ε της αποχαύνωσης και παραπλάνησης , ΠΛΗΡΟΦΟΡΗΣΗ , η οποία πρέπει να είναι κάτι το διαφορετικό από την "ειδησεογραφική ενημέρωση" και την σκανδαλοθηρία που οδηγεί σε μελαγχολία και παραπέρα ¨ιδιώτευση¨ με το συμπέρασμα : ¨έτσι είναι ο κόσμος μάτια μου …τον ξέρεις και σε ξέρει…¨\nΕυχαριστούμε τον Προφήτη και τον Ντάντον. Οι υποδείεξις τους είναι πολύ χρήσιμες. Ορισμένες μας έδωσαν και λύση σε κάτι που σκεφτόμαστε. βρισκόμαστε πραγματικά σε φάση ριζικής ανανέωσης. Στόχος ειναι να συνδυασθούν και τα δυο Προφήτη. Απο την άλλη δεν μπορούμε να τα έχουμε όλα. Περιμένουμε κι άλλες ιδέες αν σας κατέβουν.\nΠροφήτη καλημέραεδώ είμαι πάντα, σχολιάζω όντως σποραδικά, προτιμώ να σας διαβάζω....ξέχασες όμως να προτείνεις την "γυναικεία στήλη", μόδα, νέες τάσεις !!!\nχρειάζεται «σύνθεση», «δια ταύτα», «φυγή πος τα μπρος»\nΠανέξυπνη ΚαλημέραΌ,τι θέλουν τα κορίτσια...\nFactor, να προσθέσω μια ποιοτική παράμετρο : πιστεύω να μην νοιώθετε "ουκ εα με καθεύδειν το τού Μάκη τρόπαιον".Μην πάτε δηλ. προς μια ηλεκτρονική εφημερίδα τύπου zougla.gr. Προτιμότερη μια κατέυθυνση που θα στοχεύει στο "όπως γραφτηκε στο antinews..."


Μαρία Πολυμέρου για τον απολογισμό του Περιφερειάρχη ΑΜΘ: Με απλά λόγια ….”να’χαμε να λέγαμε ” που λέμε κ στη Θάσο… - Nownews.gr\n15 Ιουνίου, 2021, 10:26 πμ\nΑρχική ΚΑΒΑΛΑ Μαρία Πολυμέρου για τον απολογισμό του Περιφερειάρχη ΑΜΘ: Με απλά λόγια ….”να’χαμε...\nΜαρία Πολυμέρου για τον απολογισμό του Περιφερειάρχη ΑΜΘ: Με απλά λόγια ….”να’χαμε να λέγαμε ” που λέμε κ στη Θάσο…\n29.01.21 έγινε στην έκτακτη συνεδρίαση του Π.Σ. ο απολογισμός της διοίκησης της Περιφέρειας για το 2020.\nΜε απλά λόγια ….”να’χαμε να λέγαμε ” που λέμε κ στη Θάσο . Στην ξεχασμένη Θάσο ,στην επίτηδες παραγκωνισμένη Θάσο .\n100 σελίδες γεμάτες από νούμερα που ακόμη κ στην απλή ανάγνωση τα μπερδεύετε.\nΘα μπορούσε να είναι για γέλια η τοποθέτηση του Αντιπεριφερειάρχη Τουρισμού εάν δεν ήμασταν σε τραγική θέση όλοι οι επαγγελματίες του χώρου.\nΚάπου το χάσατε λίγο το νόημα, με παραμύθια ίσως καταφέρνετε να πουλήσετε καλλυντικά σε εμάς τις γυναίκες. Δεν μπορείτε όμως με παραμύθια να παίζετε με τον κόσμο. Έχετε ευθύνη για το ότι δεν είχατε να παρουσιάζετε τίποτα στον απολογισμό σας πέραν από ένα μεγάλο ουτοπικό ΘΑ!\nΚαμία κουβέντα για τις συνθήκες που χρειάζονται για να είναι ανοιχτά τα σύνορα για τον οδικό τουρισμό στην Περιφέρεια μας .\nΚαμία κουβέντα για την επόμενη μέρα που όλοι βλέπουμε ότι θα είναι πολύ δύσκολη .\nΚαμία κουβέντα για στήριξη στους επαγγελματίες του χώρου .\nΚαμία κουβέντα γιατί ούτε μια επιχείρηση δεν έχει πάρει ούτε 1€ από το πρόγραμμα της Μη Επιστρεπτέας με τα δεσμευμένα 90εκ!!!!\nΔεν μπορείτε με γενικόλογα να μιλάτε στον κόσμο που δεν ξέρει πως θα επιβιώσει!\nΟ χωρικός Αντιπεριφερειάρχης θυμάται τη Θάσο για 2 λόγους :\nΈνας είναι για τις ταχύτατες επισκέψεις του κ να φωτογραφηθεί στο πανέμορφο νησί μας .\nΚ ο 2ος είναι για την φανταστική Π.Ε. που έχει δημιουργήσει στο μυαλό του κ μας ενσωματώνει στη Καβάλα γιατί προφανώς έτσι θέλει να πιστεύει.\nΚ από εκεί κ πέρα…στο ίδιο μοτίβο…ανάγνωση από νούμερα.\nΈχετε κάποια απάντηση εσείς ίσως για τα ερωτήματα στον Αντιπεριφερειάρχη Τουρισμού που έχουνε όλοι οι επαγγελματίες της Θάσου ?\nΤι γίνετε με την υλοποίηση?\nΠοιο είναι το όραμα σας για την Περιφέρεια?\nΈχετε κάποια απάντηση στον Δήμαρχο Ορεστιάδας σχετικά με την επέκταση του ΚΥΤ? Υπερασπίστηκε το κόσμο της περιοχής του κ τίμησε την εμπιστοσύνη που του δείξανε . Κ μπράβο του ! Γιατί για αυτό ο κόσμος έχει τους αιρετούς!\nΓνωρίζετε τι σημαίνει απολογισμός??? Προφανώς κ όχι .\nΕάν ο απολογισμός σας ξεκινούσε κ λέγατε “αντιμετωπίσαμε πρωτόγνωρες συνθήκες κ δυστυχώς αποδείχθηκαμε κατώτεροι των περιστάσεων ” θα υπήρχε ελπίδα πως θα προσπαθήσετε.\nΌταν όμως δηλώνετε ικανοποιημένοι από την μετριότητα σας δεν υπάρχει καμιά ελπίδα . ΔΥΣΤΥΧΩΣ….\nΠ. Σύμβουλος Π.Ε. Θάσου\nΠροηγούμενο άρθροΣωτήρης Παπαδόπουλος: «Ηρθε η ώρα για δραστικές αλλαγές στη διαχείριση του ΕΣΠΑ»\nΕπόμενο άρθροΟ Σύλλογος Καταδρομέων & Ειδικών Δυνάμεων «Μ. Αλέξανδρος» εκόψε την Βασιλόπιτα τους


Ξανά για το κόμμα, το μέτωπο και το μαζικό κίνημα | ΠΡΙΝ\nΗ ιστορία δεν συγχωρεί αυτούς που δεν μαθαίνουν από τα λάθη τους\nΗ τρέχουσα τελματώδης κατάσταση της ταξικής πάλης στην Ελλάδα επιβάλλει στους κομμουνιστές να υποβάλλουν στην αυστηρότερη κριτική τον εαυτό τους. Πως κατόρθωσαν ο ελληνικός καπιταλισμός –παρόλη τη σημαντική υποχώρησή του μέσα στην παγκόσμια ιμπεριαλιστική πυραμίδα και τους οξυμένους εσωτερικούς σκυλοκαβγάδες του– και οι ξένοι πάτρωνές του –παρά και τα δικά τους προβλήματα και ανταγωνισμούς– να ξεδοντιάσουν έτσι το λαϊκό κίνημα και να οδηγούν τη χώρα ολοταχώς προς τα πίσω; Η απόδοση της ευθύνης στον ΣΥΡΙΖΑ –με τις πασίγνωστες ανεπάρκειες του πολιτικού του προσωπικού και τη φαιδρή γείωσή του στο κίνημα– είναι στρουθοκαμηλισμός. Αυτός ο οικτρός χώρος κατόρθωσε να αποκοιμίσει το μαζικό κίνημα, να καπηλευθεί και να εξευτελίζει χυδαία το όνομα της Αριστεράς επειδή κάποιοι άλλοι δεν έκαναν σωστά τη δουλειά τους.\nΣήμερα πληρώνονται μακρόχρονες αδυναμίες της ελληνικής κομμουνιστικής Αριστεράς. Εμπρός της είναι ένα βαρύ τριπλό πρόβλημα: Πρώτο, της δημιουργίας ενός σύγχρονου και πραγματικού κομμουνιστικού κόμματος — του αναγκαίου συλλογικού διανοούμενου και οργανωτή της εργατικής τάξης. Δεύτερο, της συγκρότησης ενός μάχιμου πολιτικού μετώπου των δυνάμεων της εργασίας και των μικρο-μεσαίων στρωμάτων — στη βάση ενός αριστερού προγράμματος αποδέσμευσης από την ΕΕ που θα προτείνει λύσεις στα άμεσα λαϊκά προβλήματα και ταυτόχρονα θα παραβιάζει αυτό τον κρίσιμο συστημικό κόμβο ώστε να ανοίξει ο δρόμος της σοσιαλιστικής προοπτικής. Και τρίτο, της ανασυγκρότησης του μαζικού και συνδικαλιστικού κινήματος — από τη σημερινή κατάπτωσή του και την παράδοσή του σε εξωνημένες γραφειοκρατικές ηγεσίες. Και στα τρία αυτά πεδία οι αδυναμίες είναι τρομακτικές. Είναι επίσης προφανές ότι αν είχαν γίνει αποφασιστικά βήματα τις προηγούμενες δεκαετίες στο κομματικό ζήτημα θα είμασταν σε καλύτερη κατάσταση σήμερα στο πολιτικό και στο μαζικό πεδίο.\nΤι μπορεί να γίνει σήμερα εμπρός σε αυτή την άσχημη κατάσταση; Με το ξέσπασμα της κρίσης του ελληνικού καπιταλισμού και την έκρηξη των λαϊκών αγώνων δόθηκε μία ιστορική ευκαιρία στις κομμουνιστικές δυνάμεις –που είναι άξιες του προσδιορισμού αυτού– να αλλάξουν την πορεία της χώρας. Αυτό απαιτούσε μία πραγματικά ανατρεπτική αριστερή πολιτική πρόταση και ένα αντίστοιχο λαϊκό μέτωπο — με κόμβο, κατά την ταπεινή μου γνώμη, την αποδέσμευση της χώρας από την ΕΕ. Η ευκαιρία αυτή, σήμερα, έχει παρέλθει. Όμως γελιούνται άσχημα οι συστημικοί κονδυλοφόροι όλων των καθεστωτικών κομμάτων (ΣΥΡΙΖΑ, ΝΔ, ΠΑΣΟΚ και τα παρελκόμενα τους), αν νομίζουν ότι ο ελληνικός καπιταλισμός πέρασε από τις συμπληγάδες του. Όσα success stories και να κατασκευάσουν οι εκάστοτε κυβερνώντες και τα διάφορα επιχειρηματικά κέντρα, όσα φτιασιδώματα και να κάνουν οι ξένοι πάτρωνες (με τους δικούς τους ανταγωνισμούς), τα βαθύτερα αίτια και οι μηχανισμοί της κρίσης δεν έχουν επιλυθεί και, αργά ή γρήγορα, θα ξαναεμφανισθούν.\nΕίναι καθήκον των κομμουνιστών να μην είναι ξανά ανέτοιμοι. Η ιστορία δεν συγχωρεί αυτούς που δεν μαθαίνουν από τα λάθη τους. Αυτό σημαίνει ότι, χωρίς να παραγνωρίζεται η κεντρικότητα του μετώπου και της πολιτικής πρότασης (που παραμένουν κρίσιμα για να διατηρηθούν οι ρωγμές στο σύστημα και οι σπίθες της λαϊκής δυναμικής), είναι αναγκαίο να γίνουν βήματα στο κομματικό ζήτημα. Τα βήματα αυτά δεν είναι απλά και έχουν να ξεπεράσουν συσσωρευμένα λάθη. Η υπόθεση της κομμουνιστικής πολιτικής συγκρότησης έχει αυστηρές απαιτήσεις για τις οποίες πρέπει να υπάρχει σαφής συνείδηση και συγκεκριμένες προτάσεις — μακριά από φλύαρες και χαοτικές διατριβές. Καταρχήν, απαιτεί μία στοιχειώδη τουλάχιστον γείωση στη σύγχρονη εργατική τάξη, κάτι κάθε άλλο παρά δεδομένο. Επιπλέον, απαιτεί ιδεολογική, προγραμματική και οργανωτική ενότητα.\nΗ ιδεολογική ενότητα σημαίνει όχι την αποπνικτική σιωπή αγράμματων γραφειοκρατικών ιερατείων αλλά τη συνειδητή συμφωνία επάνω στις θεμελιακές αρχές του Μαρξισμού. Η συμφωνία αυτή, μακριά από μετα-μοντέρνους και μετα-μαρξιστικούς εκλεκτικισμούς αλλά και αποστεωμένες γραφειοκρατικές Βουλγάτες, πρέπει να αποτυπώνει τον επίκαιρο ρόλο του Μαρξισμού ως της μόνης ρεαλιστικής απελευθερωτικής θεωρίας για τον κόσμο της εργασίας και την ανθρωπότητα. Αυτός ο χαρακτήρας του Μαρξισμού κάνει περιττούς τους φλύαρους επιθετικούς προσδιορισμούς –π.χ. Επαναστατικός Μαρξισμός, λες και υπάρχει και αντεπαναστατικός Μαρξισμός– αλλά και αντιμάχεται εκλεκτικιστικές αντιλήψεις περί του Μαρξισμού ως καλαθιού διαφόρων παραλλαγών του. Ταυτόχρονα η ιδεολογική ενότητα σημαίνει την πιο πλατιά και ζωντανή συζήτηση στο εσωτερικό της για την ανάπτυξη του Μαρξισμού.\nΗ προγραμματική ενότητα σημαίνει τη συμφωνία σε ένα κομματικό –ευρύτερο από το μετωπικό– πρόγραμμα. Στόχος του είναι ο σχεδιασμός της δράσης των κομμουνιστών για τη μετάβαση στο σοσιαλισμό — ο οποίος παραμένει πάντα ο πρώτος στόχος σε αντίθεση την απροσδιόριστη και παραπλανητική έννοια του αντι-καπιταλισμού αλλά και υπερ-αριστερές κομμουνιστικές βιασύνες. Κεντρικό στοιχείο είναι η εκτίμηση για το τρέχον ιστορικό στάδιο του καπιταλιστικού συστήματος και για τα συγκεκριμένα χαρακτηριστικά και μέτωπα της ταξικής πάλης. Είναι προφανές ότι ο καπιταλισμός –ένα εξαιρετικά δυναμικό σύστημα– εξελίσσεται και δεν έχει πει την τελευταία του λέξη. Οι κομμουνιστές πρέπει να μελετούν μεθοδικά την εξέλιξη αυτή και να χαράζουν αντίστοιχα τη στρατηγική και την τακτική τους. Ταυτόχρονα, πρέπει να αποφεύγονται βιαστικές ονοματοδοσίες και αντιφατικές και πρόωρες θεωρήσεις — ιδιαίτερα όταν καταλήγουν σε εξωπραγματική κατάργηση των ενδο-ιμπεριαλιστικών και ενδο-καπιταλιστικών ανταγωνισμών, φλερτάρουν με λανθασμένες αντιλήψεις περί «παγκοσμιοποίησης» και ονειρεύονται παντού και πάντα μία αδιαμεσολάβητη και καθαρή εμφάνιση της αντίθεσης κεφαλαίου-εργασίας. Επιπλέον, η προγραμματική ενότητα πρέπει να βασίζεται σε συγκροτημένη και ρεαλιστική ανάλυση της ελληνικής κοινωνίας. Τέλος, πρέπει να καθορίζει την ανάλογη στρατηγική και τακτική των κομμουνιστών, με την πρώτη πάντα στο τιμόνι αλλά και τη δεύτερη όχι ως παθητικό εξάρτημα.\nΤέλος, η οργανωτική ενότητα συνεπάγεται τη συμφωνία για τον τρόπο δράσης των κομμουνιστών. Το κόμμα νέου τύπου –και όχι φυσικά τα γραφειοκρατικά κακέκτυπα του– παραμένει πάντα επίκαιρο. Βασικό του στοιχείο είναι η δημοκρατική ενότητα στη δράση, δηλαδή ο δημοκρατικός συγκεντρωτισμός — πάλι σε σαφή διάκριση από ψευδεπώνυμες παραμορφώσεις του. Η κομμουνιστική οργάνωση δεν είναι όμιλος «φυλάρχων» ούτε λέσχη συζητήσεων –παρόλη την ανάγκη της πιο ζωντανής και έντονης συζήτησης στο εσωτερικό της– αλλά μάχιμος οργανισμός.\nΤα προαναφερθέντα, προφανώς, δεν αποτελούν κάποιες νέες σοφίες. Παρόλα αυτά, τις προηγούμενες δεκαετίες χάθηκαν μέσα σε κυκεώνες αυθορμητιστικών και εκλεκτικιστικών δοξασιών που μόνο ζημιά έκαναν. Θα είναι αυτή τη φορά διαφορετικά;\n« Το τέλος της θεωρίας του τέλους της ιστορίας\nCategories: Για ένα νέο κομμουνιστικό κόμμα Διαλογος


Beauty Maniac - Εδώ μιλάμε για ομορφιά!: October's Favorites and mini reviews★\nOctober's Favorites and mini reviews★\nΓεία σας κορίτσια! Σήμερα θα σας δείξω τα αγαπημένα του μήνα που πέρασε (αλήθεια πόσο γρήγορα πέρασε ο Οκτώβριος) και θα σας μιλήσω αναλυτικά για το καθένα. Μου άρεσαν πολύ όλα και πιστεύω ότι αξίζουν να τα δοκιμάσετε ,για αυτό πάμε να ξεκινήσουμε!\n1)L'oreal Ideal Glow - Αισθησιακό λάδι καθαρισμού\nΈνα υπέροχο λαδάκι ντεμακιγιάζ με πολύ ωραίο άρωμα (σε μερικές μπορεί να φανεί λίγο έντονο), το οποίο γαλακτωποιείται με μερικές σταγόνες νερού. Αφαιρεί πολύ αποτελεσματικά και γρήγορα ακόμα και αδιάβροχη μάσκαρα και αφήνει το δέρμα "βελούδο",όπως μου είπε και η κολλητή μου που της το πήρα δωράκι. Έχει αντλία και αυτό βοηθάει πολύ να πάρετε μόνο την ποσότητα που χρειάζεται και όχι παραπάνω, με 2 μόνο πατήματα καθαρίζω τέλεια όλο το πρόσωπό μου. Η τιμή του είναι στα 5.60 περίπου και αν το βρείτε 1+1 δώρο να το πάρετε σίγουρα, θα το αγαπήσετε.\n2)bioten Skin Moisture All in one CC cream*\nΗ νέα CC cream της bioten έχει γίνει το "δεύτερο δέρμα" μου. Τη φοράω καθημερινά και την έχω λατρέψει! Γιατί; Επειδή έχει υπέροχο άρωμα (η πρώτη κρέμα με χρώμα που έχω δοκιμάσει με ωραίο άρωμα!),λεπτόρευστη υφή, ενυδατώνει αρκετά την επιδερμίδα και είναι ακριβώς το χρώμα της επιδερμίδας μου (το light!). Η κάλυψη που προσφέρει είναι ελαφριά προς μέτρια, αλλά δε με ενοχλεί γιατί μου αρέσει το φυσικό εφέ που αφήνει και επιπλέον δεν έχω ιδιαίτερες ατέλειες. Το τελείωμα δεν είναι ματ, αφήνει μία φυσική λάμψη και τοποθετώ από πάνω πούδρα για να το σετάρω.\nΕπιπλέον θετικό το γεγονός ότι είναι paraben&paraffin free,100% φυσικά συσταστικά και περιέχει εκχύλισμα κυδωνιού. Η τιμή της είναι η χαμηλότερη (bb και cc κρεμών) που μπορούμε να βρούμε στην Ελλάδα, στα 7.30 τα 50 ml-αν δε κάνω λάθος.\n3)Biotherm Aquasource 48h deep hydratation\nΤην κρέμα aquasource της bioderma τη βρήκα στο Glowbox Σεπτεμβρίου και μου άρεσε πολύ η τζελ-υφή της. Είναι πολύ απαλή ,δεν αφήνει καθόλου λιπαρότητα και απορροφάται αμέσως. Η μυρωδιά της θυμίζει οινόπνευμα, εμένα μου αρέσει τρομερά όμως άλλες τις ενοχλεί (την sister μου ας πούμε). Όπως και να έχει θεωρώ ότι τα 50 ευρώ (την έχω βρει ακόμα και 38 σε online shop) που κοστίζουν περίπου τα 50 ml είναι πολλά και μάλλον δε θα την αγοράσω στο μέλλον.\n4)Maybelline Color Show - 284 Scorching Fuchsia\nΑυτό το βερνίκι το αγόρασα το καλοκαίρι(!) και το φόρεσα τώρα πρώτη φορά. Είχα τα νύχια μου βαμμένα με τη συγκεκριμένη για 1 εβδομάδα χωρίς top coat και η διάρκειά του είναι αρκετά εντυπωσιακή, δε ξέφτυσε σχεδόν καθόλου! Το βουρτσάκι μου αρέσει πολύ καθώς απλώνει ομοιόμορφα το χρώμα. Αυτό το χρώμα έχει και μπλε ιριδισμούς μέσα και μου αρέσει πολύ. Η τιμή της είναι στα 3.50 ευρώ-από τότε που ανακάλυψα την ποιότητα των βερνικιών Maybelline δεν τα αλλάζω με τίποτα.\n5)Dove purely pampering body cream-300 ml*\nΤο body cream νομίζω ότι αδικεί αυτό το πολύ όμορφο body butter! Χαρίζει εντατική ενυδάτωση στα σημεία που τη χρειάζονται (αγκώνες, γόνατα) και μου αρέσει περισσότερο από τις κρέμες σώματος για αυτή την εποχή που νιώθω αφυδατωμένη την επιδερμίδα μου. Η ποσότητα είναι τεράστια, χρειάζεται τόσο λίγη ποσότητα και πιστεύω ότι δε θα μου τελειώσει με τίποτα. Τιμή δεν έχω δει ακριβώς, γύρω στα 5-6 ευρώ πρέπει να κοστίζει στα καταστήματα λιανικής και πιστεύω ότι σίγουρα αξίζει τα λεφτά του. Όταν τελειώσει σίγουρα θα την ξαναγοράσω για το ΥΠΕΡΟΧΟ άρωμα, αν το μυρίσετε θα κολλήσετε κι εσείς. Μου αρέσει πολύ και η λευκή συσκευασία, τη βρίσκω πολύ σικ και βολική!\n6)Avon instinct for her parfume\nΤο άρωμα που διαφήμιζε η Megan Fox μου άρεσε από την πρώτη στιγμή που είδα το διαφημιστικό βίντεο (θα έχει το link από κάτω) ,και ένας καλός μου φίλος μου το έκανε δώρο για τα γενέθλιά μου! Η μυρωδιά του είναι αρκετά γλυκειά και δυναμική και μου αρέσει πολύ. Για τη διάρκεια θα σας μιλήσω αφού το χρησιμοποιήσω λίγο περισσότερο για να είμαι σίγουρη.\n7)YSL Mascara Volume Effet Faux cils Babydoll\nΚαι αυτή η μασκαρούλα ήταν στο κουτί Glowbox Σεπτεμβρίου ,στα 2ml ενώ η κανονική είναι στα 5 ml. Χάρηκα πολύ που την είδα γιατί σπάνια έχουμε την ευκαιρία να δοκιμάζουμε τόσο "ακριβά" καλλυντικά. Προσφέρει ικανοποιητικό όγκο και μήκος για πρωί, αλλά όχι το δραματικό εφέ που περίμενα. Πιστεύω ότι για την τιμή της έπρεπε να προσφέρει περισσότερα. Η μυρωδιά της όμως είναι η καλύτερη από όλες τις μάσκαρα που έχω δοκιμάσει !\n8)Avon Nails Experts-diamond βάση ενίσχυσης\nΠρώτα η υπέροχη διαμαντένια συσκευασία...Δεύτερον η δράση! Αυτή η βάση ενίσχυσης κάνει θαύματα, τα νύχια μου είχαν ρωγμές και μέσα σε 3 μέρες χρήσεις σχεδόν εξαφανίστηκαν. Κοστίζει 4 ευρώ και κάτι και την αγαπώ. Το μόνο που με ενοχλεί είναι η πάρα πολύ έντονη μυρωδιά της.\nΓια το τέλος σας άφησα το πρώτο μου DIY κολιέ με ναυτικό κόμπο. Δεν είναι πολύ όμορφο;\nΕλπίζω να σας άρεσαν. Μέχρι το επόμενο post πολλά φιλιά, να είστε όλες καλά και να χαμογελάτε!\n*Τα προιόντα με αστερίσκο (*) είναι PR Samples\nUnknown 2 Νοεμβρίου 2013 - 10:41 π.μ.\nΠολύ όμορφα όλα...το λαδάκι είναι άψογο...όπως και η αγαπημένη μου biotherm!!Δεν θα επεκταθώ γιατί σας έχω πρήξει με αυτή την κρέμα!!χαχαχα!!\nLila Amanatidou 3 Νοεμβρίου 2013 - 3:25 π.μ.\nχαχα σε ευχαριστώ πολύ !! :)\nUnknown 2 Νοεμβρίου 2013 - 10:48 π.μ.\nπολυ ωραιο ποστ...το λαδακι και η κρεμα σωματος ειναι και δικα μου αγαπημενα...την Cc της Bioτεν δεν την εχω δοκιμασει γιατι μαλλον δν θα μου ταιριαξει\nΗ CC μάλλον δε θα βολέψει λιπαρές επιδερμίδες γιατί το τελείωμά της είναι φυσικό και όχι ματ...\nUnknown 2 Νοεμβρίου 2013 - 11:04 π.μ.\nΑχ είχα βρει και εγώ υλικά για να φτιάξω τέτοιο κολιεδάκι και τελικά βαρέθηκα και παρήγγειλα από το ebay χιχι τι ωραίο φούξια και τα νυχάκια!!!\nLila Amanatidou 3 Νοεμβρίου 2013 - 3:27 π.μ.\nΚι εγώ θέλω να κάνω ένα φούξια κολιέ :)\nUnknown 2 Νοεμβρίου 2013 - 11:09 π.μ.\nΜόνο την κρεμούλα από biotherm έχω δοκιμάσει αλλά δεν μου άρεσε και πολύ...ούτε το άρωμα της!(όπως της αδερφής σου!χεχε)\nΤο πιο ωραίο απ'όλα το κολιεδάκι σου όμως!! :D\nLila Amanatidou 3 Νοεμβρίου 2013 - 3:28 π.μ.\nΧαίρομαι που σου αρέσει το κολιέ :)\nΕγώ με την κρέμα της biotherm κόλλησα πάντως και δε με ενοχλεί το άρωμα.\nUnknown 3 Νοεμβρίου 2013 - 7:11 π.μ.\nΤο κολιέ απλά θεικό!!!! το λαδάκι της l oreal λες να κανει για λιπαρες επιδερμιδες;; Η μάσκαρα πρέπει να είναι τεεεελειαα!\nLila Amanatidou 3 Νοεμβρίου 2013 - 10:14 π.μ.\nΕμένα που έχω κανονική-ευαίσθητη επιδερμίδα με έχει βολέψει, πιστεύω και στις λιπαρές θα ταιριάζει γιατί ενώ είναι λάδι δεν αφήνει λιπαρότητα μετά το ξέβγαλμα.\nΗ μάσκαρα είναι τέλεια, η τιμή της λίγο τσιμπημένη κατά τη γνώμη μου για αυτά που προσφέρει :)\nMary Touchofrouge 3 Νοεμβρίου 2013 - 10:44 μ.μ.\nΤέλεια τα αγαπημένα σου! Το λαδάκι της L'oreal με έχει βολέψει απίστευτα! :-)\nLila Amanatidou 4 Νοεμβρίου 2013 - 12:59 π.μ.\nΤο χρησιμοποιώ και συνδιαστικά με το νεράκι Micellaire της L'oreal και μου αρέσουν πολύ και τα 2.\nClaire D. T 5 Νοεμβρίου 2013 - 11:46 π.μ.\nΩραία review κοριτσάκι μου!! :)\nLila Amanatidou 5 Νοεμβρίου 2013 - 12:46 μ.μ.\nMarw Liodi 6 Νοεμβρίου 2013 - 2:06 π.μ.\nΠάρα πολύ όμορφα τα αγαπημένα σου!!!Και πάρα πολύ όμορφο το κολιέ!!!!\nLila Amanatidou 6 Νοεμβρίου 2013 - 3:46 π.μ.


Τα κομμάτια που μπορεί να δείχνουν βαρετά αλλά βοηθούν να κάνετε θαύματα στο look σας! - CreteDoc - Ειδήσεις, Νέα, Επικαιρότητα - Κρήτη, Ηράκλειο, Χανιά, Ρέθυμνο, Λασίθι, Ελλάδα, Κόσμος\nΑρχική / ΕΙΔΗΣΕΙΣ / FreeTime / Τα κομμάτια που μπορεί να δείχνουν βαρετά αλλά βοηθούν να κάνετε θαύματα στο look σας!\nΓεγονός: Τα βασικά κομμάτια της γκαρνταρόμπας δεν αλλάζουν ποτέ.\nTα αγαπημένα μας basic κομμάτια παραμένουν διαχρονικά και απαραίτητα ανεξάρτητα από την εποχή και τις τάσεις.\nΑυτά είναι που συνθέτουν την βάση κάθε επιτυχημένου και στιλάτου συνόλου και γίνονται ο καμβάς πάνω στον οποίο δημιουργούμε τα πιο κομψά λουκ.\nΚροκό τσάντες λεοπάρ παλτά είναι κάποια από τα αγαπημένα μας και δεν θα κουραστούμε ποτέ να τα φοράμε.\nΑυτά τα κομμάτια, όχι μόνο λειτουργούν καλά με οποιοδήποτε νέο trend θέλετε να δοκιμάστε αλλά σας εξασφαλίζουν ότι σίγουρα θα βρείτε κάτι να φορέσετε το πρωί.\nΜε απλά λόγια, είναι τα δομικά στοιχεία μιας τέλειας ντουλάπας. Μπορεί να μην είναι πρωτότυπα και ίσως δείχνουν μονότονα ή κάποιες φορές ακόμα και βαρετά, ωστόσο δεν μπορούμε να ζήσουμε χωρίς αυτά.\nΤα γνωρίζετε: τα τζιν που φοράτε κατ’ έπανάληψη, το δερμάτινο σακάκι που ρίχνετε στους ώμους και τα μαύρα τακούνια που φοράτε σε σημαντικές συναντήσεις. Δεν θα σας απογοητεύσουν ποτέ.\nΑυτά είναι τα απαραίτητα που δεν αποχωρίζονται τα fashion girls.\nTo λευκό T-shirt\nTo skinny jean\nTo wrap dress\nH crossbody τσάντα\nΗ πλεχτή μπλούζα\nΤα γυαλιά από ταρταρούγα\nTo διαχρονικό ρολόι\nTo δερμάτινο μπουφάν\nTags ΓΥΝΑΙΚΑ ΙΔΕΕΣ ΜΟΔΑ ΜΠΛΟΥΖΑ ΝΤΟΥΛΑΠΑ ΠΑΠΟΥΤΣΙΑ ΠΟΥΚΑΜΙΣΟ ΡΟΛΟΪ ΡΟΥΧΑ\nΦρικτός θάνατος γυναίκας στις ΗΠΑ – Την στραγγάλισε πύθωνας 2,5 μέτρων


Ανόθευτη Kρήτη | Neos Kosmos\nMake Us your homepage Ανόθευτη Kρήτη\nΑνόθευτη και εντυπωσιακή η περιοχή Μπάλος στην Κρήτη\n19 Jul 2011 ΤΟΥ ΝΤΙΝΟΥ ΚΙΟΥΣΗ Ανατολικά των Χανίων και δυτικά του Ρεθύμνου υπάρχει μια λωρίδα γης με όλα τα καλά της Kρήτης. Όμορφες παραλίες, φαράγγια, γραφικότατα χωριά, παράδοση, καλό φαγητό και καλοί άνθρωποι. Και, με εξαίρεση τον Πλακιά, δεν έχει «τουριστικοποιηθεί» ακόμα. Είναι μια περιοχή που «σηκώνει» εξερεύνηση καθ’ όλη τη διάρκεια του χρόνου - ειδικά το φθινόπωρο, με τη θάλασσα ακόμη ζεστή, επιβάλλονται μερικές βουτιές... Ευτυχώς έχουν μείνει ακόμη μέρη και γωνιές στην Kρήτη όπου η φυσική καλλονή είναι ανέπαφη, οι θάλασσες δεν θυμίζουν παραλιακά προάστια της Aθήνας και δεν έχουν αναρτηθεί επιγραφές, σε όλες τις γλώσσες της Bαβέλ, που διαφημίζουν την κρητική κουζίνα με pizza, moussaka και greek salad. Είχα βρει λοιπόν ένα τέτοιο μέρος στο νησί που δεν είχε «αλωθεί» και φέτος που το επισκέφθηκα το βρήκα να «αντιστέκεται» ακόμα. Γεωγραφικά, δεν ορίζεται με άλλο τρόπο παρά μόνον σαν «δυτικά του Pεθύμνου και ανατολικά των Xανίων». Φανταστείτε μια λωρίδα στεριάς που αρχίζει στο Aιγαίο και βγαίνει στο Λιβυκό Πέλαγος. Mέσα εκεί, περιοχές ιδιαίτερου ενδιαφέροντος είναι ο δήμος Λαππαίων, οι παραλίες στο Λιβυκό, από τον Πλακιά μέχρι το Kάτω Pοδάκινο, η Γεωργιούπολη με την λίμνη του Kουρνά και, τέλος, ο παραδοσιακός οικισμός του Bάμου.\nΔΗΜΟΣ ΛΑΠΠΑΙΩΝ ΚΑΙ ΠΑΡΑΛΙΕΣ ΛΙΒΥΚΟΥ\nO Δήμος Λαππαίων έχει πρωτεύουσα την Eπισκοπή και πληθυσμό 2.600 κατοίκους περίπου. Aπλό και όμορφο χωριό που κατοικήθηκε κατά την A΄ Bυζαντινή περίοδο (325 - 824 μ.X.) Bρίσκεται στα σύνορα του νομού Pεθύμνου με τον νομό Xανίων και εκτείνεται από την παραλία της Eπισκοπής (ή Γεωργιούπολης!) έως τους ορεινούς όγκους των Mυριοκεφάλων και των Aλώνων. Aπέχει 10 χλμ. από το Pέθυμνο και 40 χλμ. από τα Xανιά.\nΣτην Aργυρούπολη αξίζει να επισκεφθείτε τις Πηγές απ' όπου πηγάζει ο ποταμός Mουσέλας: ένα «όργιο» τρεχούμενων νερών και πράσινου. Tο βουνό αρχίζει από την καταπράσινη Aργυρούπολη με τα πολλά νερά και τις πηγές της και συνεχίζει στις υπόλοιπες κοινότητες του Δήμου Λαππαίων. Mπορείτε να περπατήσετε και να εξερευνήσετε τα φαράγγια του Πετρέ, του Kάτω Πόρου, του Bιλανδρέδου και της Aσή Γωνιάς. Ή το ευρωπαϊκό μονοπάτι E4 μέσα από δύο διαδρομές εκπληκτικής ομορφιάς, η μία από τις οποίες διασχίζει το μαγευτικό δάσος της «Kουμαριάς» στις Aλώνες. Ή πάλι με το αυτοκίνητό σας να κάνετε την ωραιότερη ίσως διαδρομή στην Kρήτη: από Aργυρούπολη - Aσή Γωνιά - Kαλλικράτη - Aσφένδου μέχρι τον Iμπρό και το φαράγγι του.\nΣτη νότια πλευρά του νομού, στο Λιβυκό Πέλαγος, 46 χλμ. από το Pέθυμνο, ακολουθώντας είτε τη διαδρομή Επισκοπή - Βελονάδο - Αγ. Ιωάννης ή Aρμένοι - Aγ. Bασίλειος - Aγ. Iωάννης κι από εκεί περνάτε το φαράγγι του Κοτσιφού και είτε πάτε προς τις πανέμορφες παραλίες του Κάτω Ροδάκινου μέσω Σελλιάς ή προς τον τουριστικό Πλακιά κι από εκεί στις παραλίες της Σούδας και του Αμμουδιού.\nH Γεωργιούπολη είναι μια μικρή τουριστική πολιτειούλα στην μια άκρη της τεράστιας παραλίας της Eπισκοπής ή της Γεωργιούπολης! H ονομασία της παραλίας αλλάζει ανάλογα με τον νομό. Eπισκοπή λένε οι Pεθυμνιώτες, Γεωργιούπολη λένε οι Xανιώτες. Όπως και να την λένε όμως, είναι μια τεράστια και όμορφη παραλία με μήκος πάνω από 8 χλμ., με πυκνά αρμυρίκια σε αρκετά μέρη για σκιά, όπου ακόμα και τον Aύγουστο μπορείτε να βρείτε μιαν ήσυχη γωνιά αν το θέλετε. Παρ' ότι η τουριστική ανάπτυξη είναι κι εδώ εν πολλοίς άναρχη, λόγω της ιδιαιτερότητας του τοπίου δεν είναι αισθητικά προσβλητική. Eίναι ένα μέρος ευνοημένο από την Φύση, κάτω ακριβώς από τα επιβλητικά Λευκά Όρη και πάνω σε έναν από τους μεγαλύτερους υδροφόρους άξονες του νησιού. Eίναι επίσης ευνοημένη και λόγω θέσης. Aπέχει 35 χλμ. από τα Xανιά και 23 από το Pέθυμνο κι έτσι μπορεί να χρησιμοποιηθεί σαν ορμητήριο για να γνωρίσετε την Δυτική Kρήτη.\nTα ποτάμια που πηγάζουν από τα Λευκά Όρη και εκβάλλουν στην περιοχή και, κυρίως, ο Aλμυρός ποταμός είχαν δημιουργήσει ένα τεράστιο έλος και το 1880 η περιοχή ήταν τελείως έρημη. «Όσο βλέπει το μάτι, δέντρα πολλά και θάμνοι υψηλοί και αειθαλείς, αλλά και βούρλα τεράστια και βατράχια χιλιάδες, οι ντελάληδες της ελονοσίας». Έτσι περιγράφει ένας Eυρωπαίος περιηγητής του 19ου αιώνα την περιοχή, που από το φόβο των ληστών οι άνθρωποι άφηναν ακαλλιέργητη, με αποτέλεσμα να σχηματιστεί ένα έλος, πηγή μιας φοβερής επιδημίας ελονοσίας που αποδεκάτισε τους κατοίκους των γύρω περιοχών. Σε αυτή την ερημιά έφτασε το 1880 ένας έμπορος από την Aθήνα, ο Mιλτιάδης Παπαδογιαννάκης που έχτισε ένα σπίτι στα «Kαστελλάκια» και προσπάθησε να πείσει τους κατοίκους των γύρω χωριών και τις αρχές να τον βοηθήσουν να αποξηράνει το έλος και να αρδεύσει τα χωράφια... Mέχρι το 1893, το καταφέρνει, η περιοχή προσελκύει νέους κατοίκους και εγκαινιάζεται μια νέα πόλη με το όνομα Aλμυρούπολη. Tο έλος αποξηραίνεται και φυτεύονται ευκάλυπτοι και πολλά άλλα δέντρα. Tο 1899, σε ανάμνηση της απελευθέρωσης της Kρήτης από τους Tούρκους αλλά και της άφιξης του Aρμοστή πρίγκιπα Γεωργίου, η Aλμυρούπολη μετονομάζεται σε Γεωργιούπολη και αργότερα ορίζεται ως συμπρωτεύουσα του νομού Σφακίων μαζί με τον Bάμο. Tο 1913 είχε 503 κατοίκους ενώ σήμερα περίπου 1.000.\nΧΛΩΡΙΔΑ ΚΑΙ ΠΑΝΙΔΑ1\nΤο 2% των μαθητών των δημόσιων σχολείων της Πολιτείας είναι ελληνικής καταγωγής Australia\nΙσχύει για το 26% των εργαζομένων της χώρας Football\nΠάντως, αν γίνονταν τώρα εκλογές, σύμφωνα με τη δημοσκόπηση Nielsen, η αντιπολίτευση θα τις κέρδιζε άνετα\nΣτην λειτουργία της Εθνικής Ασφάλειας για Άτομα με Αναπηρίες Australia\nΘα μπορούσε να είναι ο Θανάσης Τιλιακός που πήρε υποτροφία για να φοιτήσει σ’ ένα από τα καλύτερα σχολεία της χώρας Διαφήμιση


Lockdown – Καταστήματα: Θα κλείνουν από τις 5 το απόγευμα; – SOFALOGIA.GR\n«Θεραπεύσαμε ή ρυθμίσαμε το ζήτημα για αυτούς οι οποίοι έπαιρναν το προϊόν και κάθονταν στο ίδιο σημείο εντός του χώρου με άλλους 3 – 4. Αυτό έρχεται σε αντίθεση με την τήρηση των μέτρων. Για τους χώρους που έχει ευθύνη η επιχείρηση μπήκε η ρύθμιση» είπε, και πρόσθεσε: «Δεν πρέπει να συνωστιζόμαστε μπροστά στα καφέ και στα εστιατόρια». «Έτσι θεσπίσαμε διοικητικό πρόστιμο. Όποιος επαγγελματίας κάνει καλά τη δουλειά του δεν χρειάζεται να αγχώνεται. Να απομονώσουμε τα φαινόμενα που μας οδήγησαν να πάρουμε αυτό το μέτρο. Να ξεχωρίσουμε τους σωστούς και τους τυπικούς από αυτούς που καταχρηστικά κρατούσαν κόσμο έξω από τις επιχειρήσεις του» σημείωσε. Πηγή: newsbomb.gr\n← Lockdown – Καταστήματα: Θα κλείνουν από τις 5 το απόγευμα;\nΕλληνική Αστυνομία: Αν βγάζεις βόλτα τον σκύλο χωρίς λουρί το πρόστιμο είναι 300 ευρώ →\nΙαν 21, 2021 Ιαν 21, 2021 admin


Συγκλονίζει ο σύζυγος της άτυχης μητέρας που έσβησε στο τιμόνι στη Λαμία -Ήταν η τέλεια μητέρα, ο φύλακας άγγελός μας – Επίκαιρο\nΣυγκλονίζει ο σύζυγος της άτυχης μητέρας που έσβησε στο τιμόνι στη Λαμία -Ήταν η τέλεια μητέρα, ο φύλακας άγγελός μας\n8 Απριλίου 2021 1 min read publisher\nΣυγκινεί ο σύζυγος της άτυχης μητέρας που έπαθε ανακοπή καρδιάς την ώρα που οδηγούσε, ενώ μέσα στο αυτοκίνητό της ήταν και τα δύο μικρά παιδιά τους.\nΣυντετριμμένος από τον ξαφνικό χαμό της γυναίκας του, Έλενας, είναι ο Γιώργος, που περιέγραψε στο lamiareport πώς έγινε το τραγικό συμβάν, αφού λίγα λεπτά πριν ήταν όλη η οικογένεια μαζί και τίποτα δεν προμήνυε το κακό που ερχόταν.\n«Θέλω να ξέρουν όλοι ότι η γυναίκα μου ήταν ένας πραγματικός άγγελος. Ήταν η τέλεια μητέρα και σύζυγος. Ο φύλακας άγγελός μας. Μας φρόντιζε, μας πρόσεχε και νοιαζόταν για μας και όλους τους δικούς της ανθρώπους. Δεν υπάρχει στον κόσμο καλύτερος άνθρωπος. Είναι πολύ μεγάλο το κακό που μας βρήκε…», λέει απαρηγόρητος ο σύζυγός της.\nΟ σύζυγος της 36χρονης μητέρας είναι οδηγός φορτηγού και κάνει το δρομολόγιο Αθήνα – Θεσσαλονίκη. Κάποιες φορές παίρνει και την οικογένεια μαζί του, αφού τόσο η σύζυγος όσο και τα παιδιά τού λείπουν πάρα πολύ. «Την οικογένεια την είχα μαζί μου στο φορτηγό. Ανεβαίνοντας από Αθήνα προς Θεσσαλονίκη σταμάτησα στη Λαμία, στη Νέα Ρούμελη, όπου είχαμε αφήσει το αυτοκίνητο της Έλενας», λέει.\n«Τους έβαλα στο αυτοκίνητο, βάλαμε ζώνες στα παιδιά και έφυγαν για να πάνε σπίτι στη Σπερχειάδα, ενώ εγώ συνέχισα με το φορτηγό για Θεσσαλονίκη. Δεν πρόλαβα να βγω στην εθνική οδό και η γυναίκα μου με πήρε τηλέφωνο. Μου είπε ότι είναι στο αεροπλάνο στην Έκθεση και ότι δεν αισθάνεται καλά».\n«Έχω πόνο στο στήθος και με έχει λούσει κρύος ίδρωτας», του είπε. «Μείνε εκεί που είσαι και έρχομαι αμέσως», απάντησε ο σύζυγός της, με την άτυχη γυναίκα να λέει ότι θα πάει στην αδελφή της. «Σε λίγο με πήρε τηλέφωνο η αδελφή της και μου είπε τι έγινε. Δεν μπορώ ακόμα να πιστέψω ότι έτσι από τη μια στιγμή στην άλλη έφυγε ο άγγελός μας…», είπε ο σύζυγος στο lamiareport.\nΣημειώνεται πως η Έλενα οδηγώντας με υπερπροσπάθεια έφτασε στην οδό Παπαποστόλου και ακριβώς κάτω από το σπίτι της αδελφής της η καρδιά της την πρόδωσε και έπεσε πάνω στην κολόνα, αφήνοντας την τελευταία της πνοή στο τιμόνι, με τα δύο μικρά παιδιά μέσα στο αυτοκίνητο, ένα κοριτσάκι 4 ετών και ένα αγοράκι 5,5 ετών.\nSelf tests σε μαθητές και εκπαιδευτικούς-οι προβληματισμοί της Β’ ΕΛΜΕ Αιτωλοακαρνανίας (ηχητικό)\nΦάρμα: Η Κυριακή Κατσογρεσάκη κάνει… καυτό μπάνιο\nΑλήθειες με τη Ζήνα: Με δάκρυα στα μάτια η Κουτσελίνη – Λύγισε μιλώντας για τον Καραϊβάζ\nΧαιρέτα μου τον Πλάτανο: Ο διασυρμός του Μένιου φτάνει μέχρι τα κανάλια\nΜαφιόζικη εκτέλεση τις μέρες «νόμου και τάξης»\nΘΕΣΣΑΛΟΝΙΚΗ: ΠΩΣ ΦΘΑΣΑΜΕ ΣΤΟ ΑΝΟΙΓΜΑ ΤΗΣ ΑΓΟΡΑΣ, ΠΟΙΟΙ ΕΚΤΕΘΗΚΑΝ\nΤηλεθέαση: Σταθερά στην πρώτη θέση το «Ευτυχείτε» με την Κατερίνα Καινούργιου\nΤο συγκινητικό αφιέρωμα του MEGA για την Ελένη Μενεγάκη (Video)\nΣήμερα 12/4: Νέα Σελήνη στον Κριό-Δώσε τις μάχες που μπορείς να κερδίσεις\nΆννα Μαρία Βέλλη:Έτσι εξηγείται η φωτογραφία με φουσκωμένη κοιλιά (photos)


Rudy project Wing57 Μαύρο, Bikeinn\nΠεριγραφή προϊόντος Rudy project Wing57\nRudy project Wing57 έχει το Rudy project επίσημη εγγύηση του κατασκευαστή. Ως Rudy project επίσημη έμπορος λιανικής, όλες μας οι προσφορές ποδήλατο προϊόντων καλύπτονται από την εγγύηση του κατασκευαστή 2 χρόνων. Σε bikeinn, είμαστε αφοσιωμένοι στο να επιλέξετε υψηλής ποιότητας Προστασίες προϊόντων που θα κάνουν τη δραστηριότητά σας πιο άνετη. Έχουμε μια ποικιλία Κράνη προϊόντων για να ταιριάξετε στις ανάγκες σας και να σας κάνουν να αισθανθείτε και να εμπνευστείτε να κάνετε περισσότερα για τον αθλητισμό στην καθημερινή σας ρουτίνα.\nΧαρακτηριστικά Rudy project Wing57\nΒιωσιμότητα Rudy project Wing57